cyanic-selkie/wikianc huggingface dataset:
വി. മോഹൻ
ഗവേഷണം
1996 ൽ മോഹൻ ഏഷ്യയിൽ മദ്രാസ് ഡയബറ്റിസ് റിസർച്ച് ഫൗണ്ടേഷൻ (എംഡിആർഎഫ്) സ്ഥാപിച്ചു. അദ്ദേഹത്തിന്റെ ഗവേഷണം പ്രമേഹത്തിന്റെ ക്ലിനിക്കൽ, എപ്പിഡെമോളജിക്കൽ, ജീനോമിക് വശങ്ങൾ സംയോജിപ്പിക്കുന്നു. 1330 ലധികം പ്രബന്ധങ്ങൾ അദ്ദേഹം പ്രസിദ്ധീകരിച്ചു. പിയർ റിവ്യൂ ചെയ്ത ജേണലുകളിലെ 865 ഒറിജിനൽ റിസർച്ച് ലേഖനങ്ങൾ, 308 ക്ഷണിക്കപ്പെട്ട അവലോകനങ്ങളും എഡിറ്റോറിയലുകളും, ഇന്ത്യയിലും വിദേശത്തും പ്രസിദ്ധീകരിച്ച പ്രമേഹം, ഇന്റേണൽ മെഡിസിൻ എന്നിവയെക്കുറിച്ചുള്ള പാഠപുസ്തകങ്ങളിലെ 163 അധ്യായങ്ങൾ. അദ്ദേഹത്തിന്റെ ഗവേഷണ പ്രവർത്തനങ്ങൾക്ക് 136 എച്ച് സൂചികയുണ്ട്, കൂടാതെ 136,000 അവലംബങ്ങൾ ആകർഷിക്കുകയും ചെയ്തു. പ്രമേഹത്തിന്റെ എപ്പിഡെമിയോളജിയും അതിന്റെ സങ്കീർണതകളും, പ്രമേഹത്തിന്റെ ജീനോമിക്സ്, ഫൈബ്രോകാൽക്കുലസ് പാൻക്രിയാറ്റിക് ഡയബറ്റിസ് എന്നിവ അദ്ദേഹത്തിന്റെ പ്രവർത്തന മേഖലകളിൽ ഉൾപ്പെടുന്നു.
അവാർഡുകൾ
പ്രമേഹരോഗരംഗത്തെ നേട്ടങ്ങൾക്ക് ഇന്ത്യാ ഗവൺമെന്റിന്റെ പത്മശ്രീ ദേശീയ അവാർഡ് ഉൾപ്പെടെ നിരവധി അവാർഡുകൾ മോഹന് ലഭിച്ചിട്ടുണ്ട്. 2018 ൽ അമേരിക്കൻ പ്രമേഹ അസോസിയേഷനിൽ നിന്ന് ഹരോൾഡ് റിഫ്കിൻ ഡിസ്റ്റിംഗ്വിഷ്ഡ് ഇന്റർനാഷണൽ സർവീസ് ഇൻ ദ കോസ് ഓഫ് ഡയബറ്റിസ് അവാർഡ് ലഭിച്ചു. മെഡിക്കൽ കൗൺസിൽ ഓഫ് ഇന്ത്യയുടെ ഡോ. ബിസി റോയ് അവാർഡും അദ്ദേഹം നേടിയിട്ടുണ്ട്.
ഹെലൻ ബോയിൽ
കരിയർ
1894 മുതൽ 1897 വരെ, ക്ലേബറി ഹോസ്പിറ്റലിൽ അസിസ്റ്റന്റ് മെഡിക്കൽ ഓഫീസറായി ജോലി ചെയ്തുകൊണ്ട്ബോ മാനസിക വൈകല്യങ്ങൾക്കുള്ള ചികിത്സയിൽ ശ്രദ്ധ കേന്ദ്രീകരിച്ച ബോയൽ കാനിംഗ് ടൗൺ മിഷൻ ഹോസ്പിറ്റലിലും ജോലി ചെയ്തു. ലണ്ടനിലെ ഈസ്റ്റ് എൻഡിലായിരുന്ന കാലത്ത്, രോഗികളുടെ വൈകാരിക സമ്മർദ്ദം കൈകാര്യം ചെയ്യുന്ന രീതി അവരെ ഞെട്ടിച്ചു. അവിടെയായിരിക്കുമ്പോൾ, മാനസികാരോഗ്യ രോഗികൾക്കിടയിൽ ബാസിലറി ഡിസന്ററി തിരിച്ചറിയുന്ന ആദ്യത്തെ സൈക്യാട്രിസ്റ്റായി അവർ മാറി. ബോയിൽ പിന്നീട് ലണ്ടനിലെ ഈസ്റ്റ് എൻഡിലുള്ള കാനിംഗ് ടൗൺ മിഷൻ ഹോസ്പിറ്റലിൽ മെഡിക്കൽ സൂപ്രണ്ടായി നിയമിക്കപ്പെട്ടു. ദാരിദ്ര്യത്തിൽ ജീവിക്കുന്ന മാനസിക അസ്വാസ്ഥ്യമുള്ള സ്ത്രീകളോടൊപ്പം ജോലി ചെയ്തതിന്റെ ആദ്യ അനുഭവം സ്വന്തമായി ഒരു സ്ഥാപനം തുടങ്ങാൻ അവർക്ക് പ്രചോദനമായി.
1897-ൽ, ഈസ്റ്റ് സസെക്സിലെ ഹോവിലേക്ക് താമസം മാറിയ ബോയിൽ, അവിടെ സഹപ്രവർത്തക മേബൽ ജോൺസുമായി ചേർന്ന് സ്ത്രീകൾക്കും കുട്ടികൾക്കുമായി ലൂയിസ് റോഡ് ഡിസ്പെൻസറി സ്ഥാപിച്ചു. അങ്ങനെ ബ്രൈറ്റൺ ആൻഡ് ഹോവിലെ ആദ്യത്തെ വനിതാ ജനറൽ പ്രാക്ടീഷണറായി ബോയിൽ മാറി.
മേബൽ ജോൺസ് കൂടുതലും ലൂയിസ് റോഡ് ഡിസ്പെൻസറിയുടെ മേൽനോട്ടം വഹിച്ചിരുന്നതിനാൽ മറ്റൊരു ആശുപത്രി ആരംഭിക്കുന്നതിനായി ബോയിലിന് ബ്രൈറ്റണിലേക്ക് മാറാൻ അവസരം ലഭിച്ചു.മാനസിക രോഗങ്ങളാൽ ബുദ്ധിമുട്ടുന്ന സ്ത്രീകൾക്കായി 1905-ൽ ബോയിൽ ബ്രൈറ്റണിൽ ലേഡി ചിചെസ്റ്റർ ആശുപത്രി സ്ഥാപിച്ചു. സ്ത്രീകളുമായി കൂടുതലായി ഇടപഴകുന്ന ഒരു അന്തരീക്ഷത്തിൽ ഈ ആശുപത്രി സൗജന്യമോ അല്ലെങ്കിൽ ചെലവുകുറഞ്ഞതോ ആയ പരിചരണം വാഗ്ദാനം ചെയ്തു. ആദ്യകാല മാനസിക വൈകല്യങ്ങളുടെ ചികിത്സയ്ക്കായി പ്രത്യേകമായി ഒരുക്കപ്പെട്ട ഈ സൗകര്യം അത്തരം ചികിത്സയ്ക്കായി ആദ്യമായി സൃഷ്ടിക്കപ്പെട്ടതായിരുന്നു. മാനസികരോഗികളായ സ്ത്രീകളെ അഭയകേന്ദ്രങ്ങളിലേക്ക് അയക്കുന്ന പ്രശ്‌നത്തെ ചെറുക്കാനായി സ്ഥാപിതമായ ഈ സമ്പ്രദായം പിന്നീട് ഹോവിലേക്ക് മാറ്റി. കിടത്തിച്ചികിത്സ നൽകാനുള്ള സൗകര്യം ബ്രൈറ്റണിൽ മാത്രമായിരുന്നു. 1922-ൽ ബോയ്‌ലിന്റെ രോഗികളിൽ ഒരാളായ മാഡ്‌ജ് ഗിൽ ഔട്ട്സൈഡർ കലാകാരിയുടെ സൃഷ്ടികൾ പ്രദർശിപ്പിക്കാനുള്ള അഭിലാഷങ്ങളെ അവർ പിന്തുണച്ചതായി കരുതപ്പെടുന്നു.
അമ്പത് വർഷത്തോളം ഈ സ്ഥാപനത്തിൽ ജോലി ചെയ്ത ബോയിൽ സ്ഥല മാറ്റങ്ങൾ, വിപുലീകരണങ്ങൾ എന്നിവയിലൂടെ ഈ സമ്പ്രദായത്തിൻറെ ഒരു അവിഭാജ്യ ഘടകമായി നിലകൊണ്ടു. 1910-ൽ, ഉത്കണ്ഠ, വിഷാദം, സൈക്ലോത്തിമിയ എന്നിവയെക്കുറിച്ച് ഫാർഖർ ബസാർഡ് സംഘടിപ്പിച്ച ഒരു ചർച്ചയിൽ സംസാരിച്ച ഒരേയൊരു വനിത അവർ മാത്രമായിരുന്നു. ഒന്നാം ലോകമഹായുദ്ധസമയത്ത്, 1914 മുതൽ 1918 വരെ, ജെയിംസ് ബെറിക്കൊപ്പം റോയൽ ഫ്രീ ഹോസ്പിറ്റൽ യൂണിറ്റിനൊപ്പം സെർബിയയിൽ ജോലി ചെയ്തു അവർ യുദ്ധാനന്തരം എലിസബത്ത് രാജ്ഞിയിൽനിന്ന് മെഡലും ഓർഡർ ഓഫ് സെന്റ് സാവയും സ്വീകരിച്ചു.
ബോയ്ൽ 1898-ൽ റോയൽ മെഡിക്കോ-സൈക്കോളജിക്കൽ അസോസിയേഷനിൽ (ഇപ്പോൾ റോയൽ കോളേജ് ഓഫ് സൈക്യാട്രിസ്റ്റ്സ്) ചേർന്നു. വർഷങ്ങളോളം അസോസിയേഷന്റെ സജീവവും അവിഭാജ്യവുമായ അംഗമായിരുന്ന ശേഷം ബോയിൽ അതിന്റെ ആദ്യത്തെ വനിതാ പ്രസിഡന്റായി തെരഞ്ഞെടുക്കപ്പെട്ടു. ലേഡി ചിചെസ്റ്റർ ഹോസ്പിറ്റലിന്റെ 50 ആം വാർഷികത്തിനായി 1955-ൽ അസോസിയേഷൻ ബ്രൈറ്റണിൽ അവരുടെ വസന്തകാല മീറ്റിംഗ് നടത്തി. ഗാർഡിയൻഷിപ്പ് സൊസൈറ്റി (1913), മെഡിക്കൽ വിമൻസ് ഫെഡറേഷൻ (1917), ദ ഇന്റർനാഷണൽ മെഡിക്കൽ വിമൻസ് ഫെഡറേഷൻ (1922), ദ ചൈൽഡ് ഗൈഡൻസ് കൗൺസിൽ, ദ നാഷണൽ അസോസിയേഷൻ ഫോർ മെന്റൽ ഹെൽത്ത് (ഇപ്പോൾ മൈൻഡ് എന്നറിയപ്പെടുന്നു) എന്നിവയുടെ സൃഷ്ടിയിലും അവർ പങ്കാളിയായിരുന്നു.
മരണവും പാരമ്പര്യവും
1929-ൽ, വെസ്റ്റ് സസെക്സിലെ പൈകോമ്പിലേക്ക് താമസം മാറ്റിയ ബോയ്ൽ, 1957 നവംബറിൽ 88-ാം ജന്മദിനത്തിന് ഒരു ദിവസത്തിനുശേഷം അവിടെ വച്ച് അന്തരിച്ചു.[3][5] സ്ത്രീകളുടെ മാനസികാരോഗ്യ സംരക്ഷണത്തിൽ മാർഗ്ഗദീപം തെളിച്ച വനിതയായിരുന്നു അവർ.
അവലംബം
വർഗ്ഗം:1869-ൽ ജനിച്ചവർ വർഗ്ഗം:1957-ൽ മരിച്ചവർ
സിമി (ഗായിക)
സുവിശേഷ ഗായികയായാണ് സിമിയുടെ അരങ്ങേറ്റം. 2008ൽ ഒഗാജു എന്ന പേരിൽ സ്റ്റുഡിയോ ആൽബം പുറത്തിറക്കി. 2014ൽ ടിഫ് എന്ന പേരിലുള്ള ഗാനം പുറത്തിറങ്ങിയതോടെയാണ് ഇവർ ഏറെ പ്രസിദ്ധയായത്. ഹിപ് ഹോപ് വേൾഡ് അവാർഡിന്റെ ഹെഡ്ഡീസ് 2015ലെ രണ്ടു കാറ്റഗറിയിലേക്ക് ഈ ഗാനം നാമനിർദ്ദേശം ചെയ്യപ്പെട്ടു.
പുറം കണ്ണികൾ
വർഗ്ഗം:ഗായികമാർ വർഗ്ഗം:1988-ൽ ജനിച്ചവർ വർഗ്ഗം:ഏപ്രിൽ 19-ന് ജനിച്ചവർ
പൂരം (ചലച്ചിത്രം)
നെടുമുടി വേണു രചനയും സംവിധാനവും നിർവഹിച്ച് 1989-ൽ പ്രദർശനത്തിന് എത്തിയ ഒരു മലയാള ചലച്ചിത്രമാണ് പൂരം.പുതുമുഖങ്ങളായ വിഷ്ണു,മാധു എന്നിവരെ കൂടാതെ തിലകൻ,ഒടുവിൽ ഉണ്ണികൃഷ്ണൻ,ജഗദീഷ്,ഇന്നസെന്റ്, പൂജപ്പുര രവി,ശ്രീനിവാസൻ തുടങ്ങിയവർ അഭിനയിച്ചു. എം.ജി. രാധാകൃഷ്ണൻ സംഗീതവും,ജോൺസൺ മാസ്റ്റർ പശ്ചാത്തല സംഗീതം നിർവഹിച്ചു.
കഥാസാരം
കേരളത്തിലെ ഒരു ഗ്രാമത്തിൽ ഒരു മാസത്തോളം നടക്കുന്ന ഒരു നാടക ക്യാമ്പിലൂടെയാണ് ചലച്ചിത്രം പുരോഗമിക്കുന്നത്.
അഭിനേതാക്കൾ
വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ വർഗ്ഗം:എം.ജി. രാധാകൃഷ്ണൻ സംഗീതം നൽകിയ ചിത്രങ്ങൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
സ്ത്രീപുരുഷാനുപാതം
ഒരു വർഗ്ഗത്തിലെ ജീവികളിലെ സ്ത്രീജനസംഖ്യയും പുരുഷജനസംഖ്യയും തമ്മിലുള്ള അനുപാതമാണ് സ്ത്രീപുരുഷാനുപാതം. ഇത്ജീവശാസ്ത്രത്തിലെ ഒരു പഠ്നശാഖതന്നെ ആണ്. എല്ലാ വർഗ്ഗത്തിലുള്ള ജീവികളുടെ പഠനത്തിലും ഈ അനുപാതത്തിനു പ്രസക്തി ഉണ്ടെങ്കിലും മാനവിക വിഷയങ്ങളിലാണ് ഈ വിഷയത്തിനു അധികം പ്രസക്തിയുള്ളത്. ജനസംഖ്യാശാത്രത്തിലും നരവംശശാസ്ത്രത്തിലും അന്താരാഷ്ട്ര വിഷയങ്ങളിലും എല്ലാം ഈ ഘടകം ചിന്താവിഷയമായി വരുന്നു.
മാനവിക സ്ത്രീപുരുഷാനുപാതം
മനുഷ്യന്റെ കാര്യത്തിൽ സ്ത്രീപുരുഷാനുപാതം എന്നത് ഒരു പ്രദേശത്തോ, രാജ്യത്തോ, ഒരു വർഗ്ഗത്തിലോ, സമൂഹത്തിലോ ഉള്ള സ്ത്രീകളുടെയും പുരുഷന്മാരുടെ യും ജനസംഖ്യതമ്മിലുള്ള അനുപാതമാണ്.
ലീല അഹമ്മദ്
ഈജിപ്ഷ്യൻ-അമേരിക്കൻ പണ്ഡിതയാണ് ലീല അഹമ്മദ് (അറബിക്: لیلى:; ജനനം 1940). 1992 ൽ അവർ തന്റെ പുസ്തകം വിമൻ ആന്റ് ജെൻഡർ ഇൻ ഇസ്ലാം പ്രസിദ്ധീകരിച്ചു. അറബ് മുസ്ലീം സമൂഹങ്ങളിലെ സ്ത്രീകളുടെ നിലയെക്കുറിച്ചുള്ള ചരിത്രപരമായ വിശകലനമായി ഇത് കണക്കാക്കപ്പെടുന്നു. 1999 ൽ ഹാർവാർഡ് ഡിവിനിറ്റി സ്കൂളിൽ വനിതാ പഠനത്തിന്റെ ആദ്യത്തെ പ്രൊഫസറായി. 2003 മുതൽ വിക്ടർ എസ്. തോമസ് ഡിവിനിറ്റി ചെയർ പ്രൊഫസറായി. അമേരിക്കൻ ഐക്യനാടുകളിലെ മുസ്ലീം സ്ത്രീകളുടെ "മൂടുപടം" വിശകലനം ചെയ്തതിന് 2013 ൽ അഹമ്മദിന് മതത്തിലെ ലൂയിസ്‌വിൽ ഗ്രേവ്മെയർ അവാർഡ് ലഭിച്ചു. മൂടുപടം സ്വമേധയാ തിരഞ്ഞെടുക്കപ്പെടുമ്പോൾ അത് ഒരു പുരോഗമന, ഫെമിനിസ്റ്റ് നടപടിയാണെന്ന കാഴ്ചപ്പാടിന് അനുകൂലമായി മൂടുപടത്തെക്കുറിച്ചുള്ള മുൻ വിമർശനങ്ങളെ ലൈംഗികതയെന്ന് അവർ നിരാകരിച്ചു. . അഹമ്മദ് സ്വയം മൂടുപടം ഉപയോഗിക്കുന്നില്ലെങ്കിലും പുരോഗമനവാദത്തിന്റെയും ഫെമിനിസത്തിന്റെയും പ്രതീകമായി മൂടുപടത്തിനായി വാദിക്കുന്ന മുസ്ലീം സ്ത്രീകളെ അവർ ഇപ്പോൾ പിന്തുണയ്ക്കുന്നു.
ജീവിതരേഖ
1940 ൽ കെയ്‌റോയിലെ ഹെലിയോപോളിസ് ജില്ലയിൽ ഒരു മധ്യവർഗ ഈജിപ്ഷ്യൻ പിതാവിനും ഒരു ഉയർന്ന ക്ലാസ് തുർക്കി അമ്മയ്ക്കും ജനിച്ച അഹമ്മദിന്റെ ബാല്യകാലം മുസ്‌ലിം ഈജിപ്ഷ്യൻ മൂല്യങ്ങളും പൂർവ്വിക ഭരണകാലത്തെ ഈജിപ്തിലെ പ്രഭുക്കന്മാരുടെ ലിബറൽ ദിശാബോധവുമാണ് രൂപപ്പെടുത്തിയത്. 1952 ലെ ഫ്രീ ഓഫീസേഴ്സ് പ്രസ്ഥാനത്തെത്തുടർന്ന് അഹമ്മദ് കുടുംബം രാഷ്ട്രീയമായി പുറത്താക്കപ്പെട്ടു. സിവിൽ എഞ്ചിനീയറായ അവരുടെ പിതാവ് പാരിസ്ഥിതിക തത്വങ്ങളുടെപേരിൽ ഗാമൽ അബ്ദുൽ നാസർ അശ്വാൻ ഹൈ ഡാം നിർമ്മിച്ചതിനെ ശക്തമായി എതിർത്തു.
1960-കളിൽ കേംബ്രിഡ്ജ് സർവ്വകലാശാലയിൽ നിന്ന് ബിരുദവും ഡോക്ടറേറ്റും നേടിയ അവർ പഠിപ്പിക്കുന്നതിനും എഴുതുന്നതിനുമായി അമേരിക്കയിലേക്ക് പോകുന്നതിന് മുമ്പ് 1981-ൽ മസാച്യുസെറ്റ്സ് ആംഹെർസ്റ്റ് സർവകലാശാലയിൽ വിമൻസ് സ്റ്റഡീസിലും നിയർ ഈസ്റ്റേൺ സ്റ്റഡീസിലും പ്രൊഫസർഷിപ്പിൽ നിയമിക്കപ്പെട്ടു. 1999-ൽ ഹാർവാർഡ് ഡിവിനിറ്റി സ്കൂളിൽ വിമൻസ് സ്റ്റഡീസിലും മതത്തിലും അവർ ഇപ്പോൾ പഠിപ്പിപ്പിക്കുന്നു.
എ ബോർഡർ പാസേജ് (1999)
1999-ലെ അവരുടെ ഓർമ്മക്കുറിപ്പായ എ ബോർഡർ പാസേജിൽ, അഹമ്മദ് അവരുടെ മൾട്ടി കൾച്ചറൽ കെയ്‌റീൻ വളർത്തലിനെയും ഒരു പ്രവാസിയായും യൂറോപ്പിലും അമേരിക്കയിലും കുടിയേറ്റക്കാരനായും അവരുടെ മുതിർന്ന ജീവിതത്തെ വിവരിക്കുന്നു. തന്റെ കുട്ടിക്കാലത്ത് മുത്തശ്ശി മുഖേന താൻ ഇസ്‌ലാമിലേക്ക് എങ്ങനെ പരിചയപ്പെട്ടുവെന്ന് അവൾ പറയുന്നു. കൂടാതെ അത് "ഔദ്യോഗിക ഇസ്‌ലാമിൽ" നിന്ന് വേർതിരിച്ചറിയാൻ അവൾ വന്നത് വലിയൊരു പുരുഷ മതവിഭാഗം ആചരിക്കുകയും പ്രസംഗിക്കുകയും ചെയ്തു. ഇസ്‌ലാമിക ചരിത്രം, മുസ്‌ലിം ഫെമിനിസം, ഇസ്‌ലാമിലെ സ്ത്രീകളുടെ ചരിത്രപരമായ പങ്ക് എന്നിവയെക്കുറിച്ചുള്ള ഒരു അടിസ്ഥാന കൃതിയായ വിമൻ ആൻഡ് ജെൻഡർ ഇൻ ഇസ്‌ലാം (1992) എന്ന അവരുടെ ആദ്യ പുസ്തകത്തിന്റെ അടിസ്ഥാനം ഈ തിരിച്ചറിവാണ്.
തന്റെ മുസ്ലീം ഈജിപ്ഷ്യൻ സ്വത്വത്തെ പാശ്ചാത്യ മൂല്യങ്ങളുമായി പൊരുത്തപ്പെടുത്താൻ ശ്രമിച്ചപ്പോൾ പലപ്പോഴും പിരിമുറുക്കവും ആശയക്കുഴപ്പവും നിറഞ്ഞ അനുഭവമായിരുന്നു യൂറോപ്പിലെയും അമേരിക്കയിലെയും അനുഭവത്തെക്കുറിച്ച് അഹമ്മദ് സംസാരിക്കുന്നത്. വംശീയതയെയും മുസ്ലീം വിരുദ്ധ മുൻവിധികളെയും അഭിമുഖീകരിച്ച്, സ്വന്തം സംസ്കാരത്തിൽ പരമ്പരാഗതമായ പുരുഷ കേന്ദ്രീകൃത വിശ്വാസങ്ങളെ പുനർനിർമ്മിച്ചതിന് ശേഷം, ഇസ്‌ലാമിനെയും മുസ്ലീം സ്ത്രീകളെയും കുറിച്ച് പാശ്ചാത്യർക്ക് ഒരേപോലെ ദോഷകരമായ മിഥ്യകളും തെറ്റിദ്ധാരണകളും ഇല്ലാതാക്കാൻ അവർ തീരുമാനിച്ചു. സ്ത്രീകളെ കുറിച്ചുള്ള ഇസ്ലാമിക വീക്ഷണത്തെക്കുറിച്ചും മുസ്ലീം ലോകത്തെ അവരുടെ ചരിത്രപരവും സാമൂഹികവുമായ നിലയിലുള്ള അവരുടെ തകർപ്പൻ പ്രവർത്തനത്തിന്, പ്രത്യേകിച്ച് ഒരു മതേതര ഈജിപ്ഷ്യനിൽ വളർന്ന ഒരാളെന്ന നിലയിൽ അവർ മുമ്പ് എതിർത്തിരുന്ന ഒരു സമ്പ്രദായത്തിന് മൂടുപടത്തിനായുള്ള അവരുടെ വാദത്തിനും ആണ് ഇന്ന് അഹമ്മദ് ഒരുപക്ഷെ പരക്കെ അറിയപ്പെടുന്നത്.
ഈജിപ്തിലും മിഡിൽ ഈസ്റ്റിലും അറബ് ദേശീയതയുടെ ശക്തമായ വിമർശകനായിരുന്നു അഹമ്മദ്. തന്റെ ആത്മകഥയിലെ ഒരു അധ്യായം മുഴുവൻ അറബ് ദേശീയതയുടെ ചോദ്യത്തിനും സൈന്യത്തിന്റെ അട്ടിമറിക്ക് ശേഷം ഈജിപ്തിന് ഒരു അറബ് ഐഡന്റിറ്റി കെട്ടിപ്പടുക്കുന്നതിനുള്ള രാഷ്ട്രീയ ഘടകങ്ങളും പരിശ്രമങ്ങളും അവർ നീക്കിവച്ചു. അഹമ്മദിന്റെ ഗവേഷണമനുസരിച്ച്, ഈജിപ്തുകാർ "അറബികൾ" എന്ന ആശയം 20-ാം നൂറ്റാണ്ടിൽ പോലും കേട്ടിട്ടില്ല. പാൻ-നാഷണലിസത്തിന്റെ മറ്റനേകം രൂപങ്ങളെപ്പോലെ അറബ് ദേശീയതയെയും ഒരു തരം സാംസ്കാരിക സാമ്രാജ്യത്വമായാണ് അവർ വിശേഷിപ്പിക്കുന്നത്. ഈ സാംസ്കാരിക സാമ്രാജ്യത്വം അറബി സംസാരിക്കുന്ന ദേശീയ ഭൂരിപക്ഷത്തിന്റെ (പലപ്പോഴും പരക്കെ വ്യത്യസ്തമായ പ്രാദേശിക ഭാഷകൾ സംസാരിക്കുന്ന) മാത്രമല്ല, മിഡിൽ ഈസ്റ്റിലും വടക്കേ ആഫ്രിക്കയിലുടനീളമുള്ള അറബി ഇതര സംസാരിക്കുന്ന ന്യൂനപക്ഷങ്ങളുടെയും വൈവിധ്യത്തെയും സാംസ്കാരിക സർഗ്ഗാത്മകതയെയും ഭക്ഷിക്കുന്നു.
പുറംകണ്ണികൾ
വർഗ്ഗം:1940-ൽ ജനിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ
ഹിന്ദു ഐക്യവേദി
അത്തരം വിവിധ ഹിന്ദു സംഘടനകളുടെ കൂട്ടായ്മയാണ് ഹിന്ദു ഐക്യവേദി. ഹൈന്ദവ സമൂഹം നേരിടുന്ന സാമുഹിക പ്രശ്നങ്ങൾക്ക് പരിഹാരം കാണുവാൻ വേണ്ടി പോരാടുന്ന ഒരു സംഘടനയാണ് ഹിന്ദു ഐക്യവേദി.
കോപാൽ
ചില പ്രത്യേക മരങ്ങളിൽനിന്ന് ഊർന്നിറങ്ങുന്ന പശിമയുള്ള കറ ദ്രവരൂപത്തിൽ നിന്ന് ഖര രുപത്തിലേയ്ക്ക് രൂപാന്തരം പ്രാപിക്കുമ്പോഴുള്ള അവസ്ഥയെയാണ് കോപാൽ (കോപ്പൽ, Copal) എന്ന് പറയുന്നത്. പുരാതന വൃക്ഷങ്ങളുടെയും വിശിഷ്യാ ചില പൈൻ മരങ്ങളുടെയും കറ, ദശലക്ഷക്കണക്കിന് വർഷങ്ങളോളം പ്രക്ര്യതിയുടെ ജൈവ സംസ്കരണത്തിന് വിധേയമായി രൂപപ്പെട്ട് ആംബറിലേയ്ക്ക് രൂപമാറ്റം വരുന്നതിന് മുൻപുള്ള രുപത്തെ കോപാൽ എന്ന് പൊതുവായി വിളിക്കുന്നു. അത് കൊണ്ട് തന്നെ ഇതിനെ 'യുവ ആംബർ' (Young Amber) എന്നും വിളിക്കുന്നു. ഹൈഡ്രോകാർബണുകൾ, റെസിനുകൾ, സുക്സിനിക് ആസിഡ്, എണ്ണകൾ എന്നിവയുൾപ്പെടെയുള്ള ജൈവ സംയുക്തങ്ങളുടെ ഒരു മിശ്രിതമാണ് അംബർ. ഏതാനും വർഷങ്ങൾ മുതൽ സഹസ്രാബ്ദങ്ങൾ കൊണ്ട് വരെ രൂപമാറ്റം സംഭവിക്കുന്ന കോപാലുകൾ ലഭ്യമാണ്. ആംബറിന്റെ കാഠിന്യം കുറഞ്ഞ രുപമാണെങ്കിലും ഭൂമിയിൽ നിന്ന് നാമാവശേഷമായ പല ജീവി വർഗ്ഗങ്ങളെയും കോപ്പലുകളിൽ  നിന്ന് കണ്ടെടുക്കുകയും അവയുടെ ജനിത ഘടനയെക്കുറിച്ചും ആവാസമേഘലകളെക്കുറിച്ചും പഠനം നടത്തുകയും ചെയ്യാൻ ശാസ്ത്രജ്ഞമാർക്ക് കഴിയുകയും ചെയ്തിട്ടുണ്ട്. കൊതുകുകൾ നിരവധി ചെറു പ്രാണികൾ, ചിലന്തികൾ തേളുകൾ പക്ഷിക്കുഞ്ഞുങ്ങൾ എന്നിവ ഇങ്ങനെ കണ്ടെത്തിയിട്ടുണ്ട്. ഇവ കൂടാതെ വംശനാശം സംഭവിച്ച ആയിരത്തിലധികം പ്രാണിവർഗ്ഗങ്ങളെ ഇങ്ങനെ കണ്ടെത്തിയിട്ടുണ്ട്.
പ്രത്യേകത
ആമ്പറിനേക്കാൾ കുറഞ്ഞ താപനിലയിൽ (ഏകദേശം 150oC) കോപാൽ ഉരുകുന്നു. മതപരമായ വിവിധ ആചാരങ്ങൾക്ക് കോപാൽ ധൂമക്കൂട്ടുകളായി ഉപയോഗിക്കുന്നു. വളരെ വിലകൂടിയതും വിശിഷ്ടമായതും വിലക്കുറവുള്ളതുമായ കോപാലുകൾ ലഭ്യമാണ്. ഇന്ത്യയിൽ വ്യാപകമായി സുഗന്ധ ദ്രവ്യങ്ങൾക്കും ദൂമക്കൂട്ടുകൾക്കും ഉപയോഗിക്കുന്ന സാംബ്രാണി, ലോകവ്യാപകമായി ഉപയോഗിക്കുന്ന കുന്തിരിക്കം എന്നിവ ചില പ്രത്യേകതരം പൈൻ മരക്കറകളിൽ നിന്ന് വാണിജ്യആവശ്യാർത്ഥം ഉൽപ്പാദിപ്പിക്കപ്പെടുന്നതാണ്. എന്നാൽ കോപ്പൽ പ്രകൃതിയുടെ ജൈവ സംസ്കരണത്തിന് വിധേയമായി സ്വയം രുപം പ്രാപിച്ച ഫോസിലുകളാണ് എന്ന് പറയാം.
ഇതും കാണുക
സാംബ്രാണി കുന്തിരിക്കം
അവലംബം
വർഗ്ഗം:റെസിൻസ്
കൈവട്ടക
ക്ഷേത്രങ്ങളിലെ ആരാധനാമൂർത്തികൾക്ക് നിവേദിക്കുന്നതിനുള്ള പടച്ചോറ് (പണപ്പായസം, വെള്ള നേദ്യം) തയയ്യാറാക്കുന്നതിന് കേരളീയ ക്ഷേത്രങ്ങളുടെ തിടപ്പള്ളികളിൽ ഉപയോഗിക്കുന്ന ഒരു പാത്രം. ചെറിയ ഉരുളിയ്ക്ക് നീളമുള്ള കൈപിടി പിടിപ്പിച്ചതുപോലെയാണ് കൈവട്ടകയുടെ ആകൃതി
ജി.എസ്. അഖിൻ
ഇന്ത്യൻ വോളീബോൾ ടീമിലെ മലയാളി താരമാണ് ജി.എസ്. അഖിൻ അഥവാ ജി.കെ.എസ്. അമ്മാൾ അഖിൻ. ആറടി എട്ട് ഇഞ്ച് ഉള്ള അഖിനാണ് ഇന്ത്യൻ ടീമിലെ ഏറ്റവും ഉയരമുള്ള താരം. മിഡ്ഡിൽ ബ്ലോക്കറായി കളിക്കുന്ന അഖിൻ 1991 മാർച്ച് 24 ന് തിരുവനന്തപുരത്താണ് ജനിച്ചത്. കേരള വോളീബോൾ ടീമിൻ്റെ കാപ്റ്റനാണ്. തിരുവനന്തപുരത്തെ പള്ളിക്കലിലുള്ള ജാസ് വോളിബോൾ ക്ലബ്ബിലൂടെയാണ് അഖിൻ കളിച്ചുവളർന്നത്. ഇക്കാരണം കൊണ്ട് അദ്ദേഹത്തെ അഖിൻ ജാസ് എന്നു വിളിക്കാറുണ്ട്. പ്രോ വോളീ ലീഗിൽ ചെന്നൈ സ്പാർട്ടൻസിനു വേണ്ടി കളിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ വോളിബോൾ കളിക്കാർ വർഗ്ഗം:ഇന്ത്യയിലെ കായികതാരങ്ങൾ
ഇല്യ എഹ്രെൻബർഗ്
ഇല്യ ഗ്രീഗോറിയെവിച്ച് എഹ്രെൻബർഗ് (26 ജനുവരി [O.S. 14 ജനുവരി 1891 - 31 ഓഗസ്റ്റ് 1967) യഹൂദ സോവിയറ്റ് എഴുത്തുകാരൻ, ബോൾഷെവിക് വിപ്ലവകാരി, പത്രപ്രവർത്തകൻ, ചരിത്രകാരൻ എന്നിവയായിരുന്നു.
സോവിയറ്റ് യൂണിയന്റെ ഏറ്റവും വിപുലവും ശ്രദ്ധേയവുമായ രചയിതാക്കളിൽ ഒരാളാണ് എഹ്രെൻബർഗ്. നൂറോളം ശീർഷകങ്ങൾ അദ്ദേഹം പ്രസിദ്ധീകരിച്ചു. ഒരു നോവലിസ്റ്റ്, പത്രപ്രവർത്തകൻ എന്നീ നിലകളിലും പ്രത്യേകിച്ചും, മൂന്ന് യുദ്ധങ്ങളിൽ (ഒന്നാം ലോകമഹായുദ്ധം, സ്പാനിഷ് ആഭ്യന്തരയുദ്ധം, രണ്ടാം ലോകമഹായുദ്ധം) ഒരു റിപ്പോർട്ടർ എന്ന നിലയിൽ അദ്ദേഹം ആദ്യമായി അറിയപ്പെട്ടു. രണ്ടാം ലോക മഹായുദ്ധത്തെക്കുറിച്ചുള്ള അദ്ദേഹത്തിന്റെ ലേഖനങ്ങൾ പശ്ചിമ ജർമ്മനിയിൽ, പ്രത്യേകിച്ച് അറുപതുകളിൽ കടുത്ത വിവാദങ്ങൾക്ക് കാരണമായി.
ജോസഫ് സ്റ്റാലിന്റെ മരണശേഷം സോവിയറ്റ് രാഷ്ട്രീയത്തിന്റെ ഒരു യുഗത്തിലേക്കാണ് ദി താവ് എന്ന നോവൽ അതിന്റെ പേര് നൽകിയത്. എഹ്രെൻബർഗിന്റെ യാത്രാ രചനയ്ക്കും വലിയ മാറ്റൊലി ഉണ്ടായിരുന്നു. അദ്ദേഹത്തിന്റെ ഓർമക്കുറിപ്പായ പീപ്പിൾ, ഇയേഴ്സ്, ലൈഫ് ഏറ്റവും അറിയപ്പെടുന്നതും ചർച്ച ചെയ്യപ്പെട്ടതുമായ കൃതിയായിരിക്കാം. അദ്ദേഹവും വാസിലി ഗ്രോസ്മാനും ചേർന്ന് എഡിറ്റ് ചെയ്ത ബ്ലാക്ക് ബുക്ക് ചരിത്രപരമായ പ്രാധാന്യമുണ്ട്. ജൂത വംശജരായ സോവിയറ്റ് പൗരന്മാർക്ക് നാസികൾ നടത്തിയ വംശഹത്യയെക്കുറിച്ച് ഇതിൽ വിശദീകരിക്കുന്നു. ഹോളോകോസ്റ്റിനെക്കുറിച്ചുള്ള ആദ്യത്തെ ഡോക്യുമെന്ററി കൃതിയാണിത്. ഇതുകൂടാതെ, എഹ്രെൻബർഗ് തുടർച്ചയായി ഇതിനെക്കുറിച്ച് കവിതകൾ എഴുതി.
ജീവിതം
റഷ്യൻ സാമ്രാജ്യത്തിലെ കീവിലാണ് ലിത്വാനിയൻ-ജൂത കുടുംബത്തിൽ ഇല്യ എഹ്രെൻബർഗ് ജനിച്ചത്. പിതാവ് എഞ്ചിനീയറായിരുന്നു. എഹ്രെൻബർഗിന്റെ കുടുംബം മതപരമായി കൈക്കൊണ്ടിരുന്നില്ല; യഹൂദമതത്തിലെ മതപരമായ ആചാരങ്ങളുമായി അദ്ദേഹം സമ്പർക്കം പുലർത്തിയത് തന്റെ മുത്തച്ഛനിലൂടെ മാത്രമാണ്. എഹ്രെൻബർഗ് ഒരിക്കലും ഒരു മതവിഭാഗത്തിലും ചേർന്നിട്ടില്ല. ബ്ലാക്ക് ബുക്ക് എഡിറ്റ് ചെയ്തെങ്കിലും അദ്ദേഹം യിദ്ദിഷ് ഭാഷ പഠിച്ചിട്ടില്ല. ബ്ലാക്ക് ബുക്ക് യിദ്ദിഷ് ഭാഷയിലാണ് എഴുതിയിരുന്നത്. അദ്ദേഹം സ്വയം റഷ്യൻ ആണെന്നും പിന്നീട് സോവിയറ്റ് പൗരനാണെന്നും കരുതിയെങ്കിലും തന്റെ എല്ലാ പേപ്പറുകളും ഇസ്രായേലിന്റെ യാദ് വാഷെമിന് വിട്ടുകൊടുത്തു. ജൂതവിരോധത്തിനെതിരെ അദ്ദേഹം ശക്തമായ പൊതു നിലപാടുകൾ സ്വീകരിച്ചു. വർഷങ്ങളോളം വിദേശത്ത് ആയിരിക്കുമ്പോൾ അദ്ദേഹം റഷ്യൻ ഭാഷയിൽ എഴുതി.
ബാഹ്യ ലിങ്കുകൾ
വർഗ്ഗം:1967-ൽ മരിച്ചവർ വർഗ്ഗം:1891-ൽ ജനിച്ചവർ വർഗ്ഗം:ജൂത കവികൾ വർഗ്ഗം:ജൂത സോഷ്യലിസ്റ്റുകൾ വർഗ്ഗം:സ്റ്റാലിൻ സമാധാന പുരസ്കാര ജേതാക്കൾ
ലിയോപോളിസ് ജാസ് ഫെസ്റ്റ്
2011 മുതൽ എല്ലാ വർഷവും ജൂണിൽ ലിവിവിൽ (ഉക്രെയ്ൻ) നടക്കുന്ന ഒരു അന്താരാഷ്ട്ര ജാസ് ഫെസ്റ്റിവലാണ് ലിയോപോളിസ് ജാസ് ഫെസ്റ്റ് (മുമ്പ് ആൽഫ ജാസ് ഫെസ്റ്റ്). മികച്ച യൂറോപ്യൻ ഉത്സവങ്ങളുടെ പട്ടികയിൽ ഗാർഡിയൻ ലിയോപോളിസ് ജാസ് ഫെസ്റ്റിനെ ഉൾപ്പെടുത്തിയിട്ടുണ്ട്.
അവലോകനം
2011-ൽ ലെറ്റർവണിന്റെ സഹസ്ഥാപകനും ആൽഫ ഗ്രൂപ്പിന്റെ സൂപ്പർവൈസറി ബോർഡ് ചെയർമാനും ലിവിവ് സ്വദേശിയുമായ മിഖായേൽ ഫ്രിഡ്മാനാണ് ഈ ഉത്സവം സ്ഥാപിച്ചത്.
2017 വരെ ഫെസ്റ്റിവലിന്റെ പ്രധാന സ്പോൺസർ ആൽഫ-ബാങ്ക് (ഉക്രെയ്ൻ) ആയിരുന്നു. അതിനാൽ ഉത്സവത്തെ ആൽഫ ജാസ് ഫെസ്റ്റ് എന്ന് വിളിച്ചിരുന്നു. 2017-ൽ, ഫെസ്റ്റിവലിന്റെ പേര് ലിയോപോളിസ് ജാസ് ഫെസ്റ്റ് എന്ന് പുനർനാമകരണം ചെയ്തു (ലത്തീൻ ഭാഷയിൽ ലിയോപോളിസ് നഗരത്തിന്റെ പേരാണ്).
ലോകമെമ്പാടുമുള്ള ജാസ് സംഗീതജ്ഞരുടെ കച്ചേരികൾക്ക് പുറമേ, ആഗോള ജാസ് താരങ്ങൾക്കൊപ്പം ജാം സെഷനുകൾ, മാസ്റ്റർ ക്ലാസുകൾ, ഓട്ടോഗ്രാഫ് സെഷനുകൾ എന്നിവയും ഫെസ്റ്റിവൽ സംഘടിപ്പിക്കുന്നു.
എഡ്ഡി റോസ്നർ (മുമ്പ് "ആൽഫ ജാസ് മ്യൂസിക് അവാർഡുകൾ") സമർപ്പിച്ച "ലിയോപോളിസ് ജാസ് മ്യൂസിക് അവാർഡ്സ്" എന്ന വാർഷിക അവാർഡ് ചടങ്ങ് ലിവിവിൽ ഫെസ്റ്റിവലിന്റെ ഗാല കച്ചേരിക്കിടെ നടക്കുന്നു. ജാസ് സംഗീതത്തിന്റെ വികസനത്തിന് കാര്യമായ സംഭാവനകൾ നൽകിയ കലാകാരന്മാരെ ആദരിക്കുന്നതിനാണ് ഈ അവാർഡുകൾ സ്ഥാപിച്ചത്. വിവിധ രാജ്യങ്ങളിൽ നിന്നുള്ള സംഗീത നിരൂപകർ, പ്രമുഖ സാംസ്കാരിക വ്യക്തികൾ, പൊതു, സർക്കാർ ഉദ്യോഗസ്ഥർ, പത്രപ്രവർത്തകർ, സംരംഭകർ എന്നിവരുൾപ്പെടെ നിരവധി വിദഗ്ധരാണ് വിജയിയെ തിരഞ്ഞെടുക്കുന്നത്.
വേദി
ഉത്സവം മൂന്ന് ഘട്ടങ്ങളിലായാണ് നടക്കുന്നത്:
• ബോഹ്ദാൻ ഖ്മെൽനിറ്റ്സ്കി കൾച്ചർ പാർക്കിലെ പ്രധാന ഫെസ്റ്റിവൽ സ്റ്റേജ്: പ്രശസ്ത സോവിയറ്റ് ജാസ് സംഗീതജ്ഞൻ എഡ്ഡി റോസ്നറുടെ പേരാണ് സ്റ്റേജിൽ (ടിക്കറ്റ് ആവശ്യമാണ്)
• നഗരത്തിന്റെ സെൻട്രൽ സ്ക്വയറിലെ ഒരു സ്റ്റേജ്: റിനോക്ക് സ്ക്വയർ (പ്രവേശനം സൗജന്യം)
• നഗരത്തിന്റെ ചരിത്രപ്രധാനമായ ഒരു വേദി: പൊട്ടോട്സ്കി പാലസ് സ്ക്വയർ (പ്രവേശനം സൗജന്യം)
ലിയോപോളിസ് ജാസ് ഫെസ്റ്റ് 2021
പത്താമത് ലിയോപോളിസ് ജാസ് ഫെസ്റ്റ് 2021 ജൂൺ 24-28 തീയതികളിൽ നടന്നു. അഞ്ച് ദിവസങ്ങളിലായി ലോകത്തെ 18 രാജ്യങ്ങളിൽ നിന്നുള്ള 200-ഓളം സംഗീതജ്ഞർ ലിയോപോളിസ് ജാസ് ഫെസ്റ്റിന്റെ സ്റ്റേജുകളിൽ അവതരിപ്പിച്ചു.
ലിവിവിലെ അതിഥികൾക്കും താമസക്കാർക്കുമായി നഗര കേന്ദ്രത്തിൽ സൗജന്യ ആക്‌സസ് ഉള്ള രണ്ട് ഘട്ടങ്ങൾ റിനോക്ക് സ്ക്വയറിലും പോട്ടോക്കി കൊട്ടാരത്തിന്റെ മുറ്റത്തും പ്രവർത്തിച്ചു. ഓസ്ട്രിയ, ഇറ്റലി, സ്പെയിൻ, ലിത്വാനിയ, ലക്സംബർഗ്, ജർമ്മനി, പോളണ്ട്, തുർക്കി, ഫ്രാൻസ്, സ്വീഡൻ, സ്വിറ്റ്സർലൻഡ് എന്നിവിടങ്ങളിൽ നിന്നുള്ള പ്രമുഖ യൂറോപ്യൻ ഗ്രൂപ്പുകളുടെയും ബാൻഡുകളുടെയും പങ്കാളിത്തത്തോടെയാണ് കച്ചേരികൾ നടന്നത്. ഈ സ്റ്റേജുകളിലെ മിക്ക പ്രകടനങ്ങളും പരമ്പരാഗതമായി എംബസികളുടെയും സാംസ്കാരിക സ്ഥാപനങ്ങളുടെയും പിന്തുണയോടെയാണ് നടന്നത്.
ഈ വർഷം, ഫെസ്റ്റിവലിന്റെ അതിഥികൾക്കായി മൂന്ന് പിക്നിക് സോണുകൾ ഉണ്ടായിരുന്നു. അവിടെ എഡി റോസ്നറിന് സമർപ്പിച്ചിരിക്കുന്ന പ്രധാന വേദിയുടെ കച്ചേരികൾ വലിയ സ്ക്രീനുകളിൽ പ്രക്ഷേപണം ചെയ്തു. ഏറ്റവും വലിയ പിക്നിക് ഏരിയ പരമ്പരാഗതമായി ബോഹ്ദാൻ ഖ്മെൽനിറ്റ്സ്കി പാർക്കിലെ യൂനിസ്റ്റ് സ്റ്റേഡിയത്തിന്റെ പ്രദേശത്താണ് സ്ഥിതി ചെയ്യുന്നത്. പാർക്കിന്റെ താഴത്തെ കവാടത്തിലുള്ള കൈവ്‌സ്റ്റാർ പിക്‌നിക് ഏരിയയിൽ സുഖകരമായി താമസിക്കാൻ സൗകര്യമുണ്ടായിരുന്നു. പാർക്കിന്റെ മുകളിലെ കവാടത്തിൽ സ്റ്റാറോപ്രമെൻ പിക്നിക് ഏരിയ ആയിരുന്നു.
ഉത്സവ വേളയിൽ, സംഗീതജ്ഞർക്കും ശ്രോതാക്കൾക്കുമുള്ള മാസ്റ്റർ ക്ലാസുകൾ പരമ്പരാഗതമായി ലിവിവിൽ മൈക്കോള ലൈസെങ്കോ ലിവ് നാഷണൽ മ്യൂസിക് അക്കാദമിയിൽ നടന്നു.
ലിയോപോളിസ് ജാസ് ഫെസ്റ്റ് 2020
ലിയോപോളിസ് ജാസ് ഫെസ്റ്റ് 2020 2021 വരെ മാറ്റിവച്ചു. ഫെസ്റ്റിവലിന്റെ X വാർഷികം 2020 ജൂൺ 25-29 തീയതികളിൽ ലിവിവിൽ ഷെഡ്യൂൾ ചെയ്തിരുന്നു. കൊവിഡ്-19 വൻതോതിൽ വ്യാപിച്ചതിനെ തുടർന്നാണ് ഉത്സവം മാറ്റിവയ്ക്കാൻ തീരുമാനിച്ചത്. ലിയോപോളിസ് ജാസ് ഫെസ്റ്റിന്റെ പുതിയ തീയതികൾ 2021 ജൂൺ 24-28 (വ്യാഴം-തിങ്കൾ) ആണ്.
ലിയോപോളിസ് ജാസ് ഫെസ്റ്റ് 2019
2019 ജൂൺ 26-30 തീയതികളിൽ, 9-ാമത് അന്താരാഷ്ട്ര ജാസ് ഫെസ്റ്റിവൽ ലിയോപോളിസ് ജാസ് ഫെസ്റ്റിന് ലിവിവ് ആതിഥേയത്വം വഹിച്ചു. 15 രാജ്യങ്ങളിൽ നിന്നുള്ള ഏകദേശം 300 സംഗീതജ്ഞർ 5 ദിവസങ്ങളിലായി ലിയോപോളിസ് ജാസ് ഫെസ്റ്റിന്റെ വേദികളിൽ തങ്ങളുടെ പ്രകടനം നടത്തി.
ലിയോപോളിസ് ജാസ് ഫെസ്റ്റ് 2019 ലെ തലക്കെട്ടുകളിൽ അവാർഡ് നേടിയ യുവ ഫ്രഞ്ച് ജാസ് പിയാനിസ്റ്റും സംഗീതസംവിധായകനുമായ അഡ്രിയൻ ബ്രാൻഡിസ്, ആധുനിക ഫ്യൂഷനും ഫങ്ക് സംഗീതജ്ഞനുമായ സ്നാർക്കി പപ്പി, മൂന്ന് ഗ്രാമി അവാർഡുകൾ നേടിയവർ; പ്രശസ്ത കാമറൂൺ ബാസിസ്റ്റും സംഗീതസംവിധായകനുമായ എറ്റിയെൻ എംബാപ്പെ & ദി പ്രൊഫെറ്റ്സ്; അമേരിക്കൻ സംഗീതസംവിധായകനും സംഘാടകനുമായ കെന്നി ബാരൺ തന്റെ ക്വിന്ററ്റിനൊപ്പം; ഒരു പിയാനിസ്റ്റും മൾട്ടി-ഇൻസ്ട്രുമെന്റലിസ്റ്റും ഗായകനും സംഗീതസംവിധായകനുമായ ജോൺ ക്ലിയറിയും അദ്ദേഹത്തിന്റെ ബാൻഡായ ദ അബ്സൊലൂട്ട് മോൺസ്റ്റർ ജെന്റിൽമാനും; ലോകപ്രശസ്ത പിയാനിസ്റ്റും സംഗീതസംവിധായകനും, 22 ഗ്രാമി അവാർഡുകളുടെ ഉടമയും, മൈ സ്പാനിഷ് ഹാർട്ട് ബാൻഡുമായി ചിക്ക് കൊറിയ; അമേരിക്കൻ ഗായകനും പിയാനിസ്റ്റുമായ പീറ്റർ സിൻകോട്ടി; അതുപോലെ ഏറ്റവും പ്രശസ്തമായ ബ്രിട്ടീഷ് ഗായികമാരിൽ ഒരാളായ ലിസ സ്റ്റാൻസ്ഫീൽഡ് എന്നിവരും ഉൾപ്പെടുന്നു.
ഉക്രെയ്നിലെത്തിയ പ്രശസ്ത കനേഡിയൻ ഗായികയും പിയാനിസ്റ്റുമായ ഡയാന ക്രാളിന്റെ പ്രകടനം ഫെസ്റ്റിവൽ അതിഥികൾക്ക് ആവേശമായി. സ്റ്റേജിൽ, നമ്മുടെ കാലത്തെ പ്രമുഖ സാക്സോഫോണിസ്റ്റുകളിലൊന്നായ ജോ ലോവാനോ ഉൾപ്പെടെയുള്ള സ്റ്റാർ സംഗീതജ്ഞരും, ഫ്രീ ജാസ് മുതൽ റോക്ക് സംഗീതം വരെയുള്ള സംഗീതം വായിക്കുന്ന അതുല്യ ഗിറ്റാറിസ്റ്റ് മാർക്ക് റിബോട്ട്, 7 ഗ്രാമി അവാർഡുകളുടെ ഉടമ, കൂടാതെ പ്രശസ്ത ഡ്രമ്മർ കരിയം റിഗ്ഗിൻസ്, മുൻനിര ജാസ് കോൺട്രാബാസിസ്റ്റുകളിലൊന്നായ റോബർട്ട് ഹർസ്റ്റ് എന്നിവരും ഉണ്ടായിരുന്നു.
പുറംകണ്ണികൾ
വർഗ്ഗം:ഉത്സവം
ആൻഡ്രിയ വില്ലാറിയൽ
ആൻഡ്രിയ വില്ലാറിയൽ (ജീവിതകാലം,1881 - 1963) ഒരു മെക്സിക്കൻ വിപ്ലവകാരിയും പത്രപ്രവർത്തകയും സ്‌ത്രീസ്വാതന്ത്യ്രവാദിയുമായിരുന്നു. മെക്സിക്കൻ ജോവാൻ ഓഫ് ആർക്ക് എന്നാണ് അവർ പലപ്പോഴും പത്രങ്ങളാൽ വിളിക്കപ്പെട്ടിരുന്നത്.
ജീവിതരേഖ
1910-191 ലെ മെക്സിക്കൻ വിപ്ലവകാലത്ത് പ്രസിഡന്റ് പോർഫിറിയോ ഡയസിന്റെ (ജീവിതകാലം: 1876-1911) സ്വേച്ഛാധിപത്യത്തെ എതിർത്ത വിപ്ലവ പ്രസ്ഥാനമായ മെക്സിക്കൻ ലിബറൽ പാർട്ടിയ്ക്കുവേണ്ടി (പി‌.എൽ‌.എം.) അവർ ശബ്ദമുയർത്തി.
ബി.വി. രാഘവലു
പ്രമുഖ മാർക്സിസ്റ്റും സി.പി.ഐ.(എം.) ആന്ധ്രാ സംസ്ഥാന സെക്രട്ടറിയുമാണ് '''ബി. രാഘവലു'''. ഇദ്ദേഹം ഇപ്പോൾ സി.പി.ഐ.(എം.) പോളിറ്റ്‌ ബ്യൂറോ അംഗമായും പ്രവർത്തിക്കുന്നു.
ആൻഡ്രിയ വില്ലാറിയൽ
ജീവിതരേഖ
യഥാർത്ഥത്തിൽ മെക്സിക്കോയിലെ ന്യൂവോ ലിയോണിലെ ലാംപാസോസ് ഡി നാരൻജോയിൽ നിന്നുള്ളവരായിരുന്ന അവർ, സഹോദരി തെരേസയോടൊപ്പം ടെക്സസിലേക്ക് പലായനം ചെയ്യാൻ നിർബന്ധിതരാകുകയും അവിടെ സാൻ അന്റോണിയോയിൽ പ്രവാസത്തിലിരുന്നുകൊണ്ട് ഫെമിനിസ്റ്റ് പത്രമായ ലാ മുജർ മോഡേണ (മോഡേൺ വുമൺ, 1910) വിപ്ലവാത്മക പത്രം എൽ ഒബ്രെറോ (തൊഴിലാളി) എന്നീ രണ്ട് പത്രങ്ങൾ പ്രസിദ്ധീകരിക്കുകയും ചെയ്തു.
ബി.വി. രാഘവലു
ജീവിതരേഖ
ആന്ധ്രയിലെ പ്രകാശം ജില്ലയിലെ പെദമപോടു എന്ന ഗ്രാമത്തിൽ പുന്നമ്മയുടെയും വെങ്കട സുബ്ബയ്യയുടെയും മകനായിട്ടാണ് രാഘവലു ജനിക്കുന്നത്. കണ്ടുകുറിലെ സ്കൂൾ പഠനത്തിന് ശേഷം ആന്ധ്ര ക്രിസ്ത്യൻ കോളേജിൽ നിന്നും ഇന്റർമീഡിയറ്റ് പഠനം പൂർത്തിയാക്കി. സയൻസ് ബിരുദപഠനത്തിനായി ബാപ്‌ടല കാർഷിക കോളേജിൽ ചേർന്നുവെങ്കിലും പഠനം പൂർത്തിയാക്കാനായില്ല. പിന്നീട് ബി.എ. പഠനത്തിനായി കവാലി കോളേജിൽ ചേർന്നുവെങ്കിലും അവസാനവർഷ പഠനത്തിനിടെ രാജ്യത്ത് അടിയന്തരാവസ്ഥ നിലവിൽ വരുകയും സി.പി.ഐ.എമ്മിന്റെ മുഴുവൻ സമയ പ്രവർത്തനങ്ങൾക്കായി നെല്ലൂർ ജില്ലയിലേക്ക് പോവുകയും ചെയ്തു.
കുടുംബ ജീവിതം
രാഘവലു വിവാഹം ചെയ്തിരിക്കുന്നത് സെന്റർ ഓഫ് ഇന്ത്യൻ ട്രേഡ് യൂണിയൻസ് ആന്ധ്രാ സംസ്ഥാന വൈസ് പ്രസിഡന്റും, അഖിലേന്ത്യ ജനാധിപത്യ മഹിള അസോസിയേഷൻ ജനറൽ സെക്രട്ടറിയുമായ പുണ്യവതിയെയാണ്. ശ്രൂചനയാണ് ഏക മകൾ.
ആൻഡ്രിയ വില്ലാറിയൽ
ജീവിതരേഖ
പോർഫിറിയോ ഡയസിന്റെ പതനത്തിനുശേഷം മെക്സിക്കോയിലേക്ക് മടങ്ങിയ അവർ 1963 ൽ മോണ്ടെറിയിലെ ഒരു സൈനിക ആശുപത്രിയിൽ വച്ച് മരണമടഞ്ഞു.
ബാർ ബോഡി
ലഘുചിത്രം|സ്ത്രീശരീരത്തിലെ അമ്നിയോട്ടിക് ദ്രവത്തിലെ കോശം.. മുകളിൽ രണ്ട് X ക്രോമസോം ഭാഗങ്ങൾ : ചുവടെ പ്രവർത്തനരഹിതമായ X ക്രോമസോം ഭാഗം.
സ്ത്രീകളിൽ കാണപ്പെടുന്ന രണ്ട് X ക്രോമസോമുകളിൽ പ്രവർത്തനക്ഷമമല്ലാത്ത (ഇനാക്ടീവ്) ക്രോമസോമിനെയാണ് ബാർ ബോഡി എന്നുവിളിക്കുന്നത്. സ്ത്രീശരീരത്തിൽ പ്രത്യുൽപാദനകോശങ്ങളൊഴികെയുള്ള എല്ലാ ശരീരകോശങ്ങളിലും പകുതിയെണ്ണത്തിൽ ഒരു X ക്രോമസോമും ബാക്കി പകുതിയെണ്ണത്തിൽ അടുത്ത X ക്രോമസോമും പ്രവർത്തനക്ഷമമല്ല. അതായത്, സ്ത്രീശരീരത്തിലെ പകുതി ശരീര കോശങ്ങളിൽ മാതൃശരീരത്തിൽ നിന്നും കിട്ടിയ X ക്രോമസോമും മറുപകുതിയിൽ പിതൃശരീരത്തിൽ നിന്നും കിട്ടിയ X ക്രോമസോമുകളും പ്രവർത്തനരഹിതമാകും. മുറേ ബാർ എന്ന കനേഡിയൻ ശാസ്ത്രജ്ഞനാണ് പൂച്ചകളിൽ ബാർ ബോഡികളെ കണ്ടെത്തിയത്. XY ക്രോമസോമുകളാൽ ലിംഗനിർണയം നടത്തപ്പെടുന്ന, മനുഷ്യനുൾപ്പെടെയുള്ള എല്ലാ ജന്തുക്കളിലും ഇത്തരത്തിൽ ലിംഗനിർണയത്തിനിടയാക്കുന്ന ഒരു ക്രോമസോം മാത്രം പ്രവർത്തനക്ഷമമായിരിക്കും. സഞ്ചിമൃഗങ്ങളിലും പ്ലാസന്റൽ സസ്തനികളിലെ ചിലവിഭാഗങ്ങളിലും ഇത് നടക്കുന്നില്ല. ബാർ ബോഡി, സെക്സ് ക്രൊമാറ്റിൻ എന്നും അറിയപ്പെടുന്നു. പുരുഷകോശത്തെ സ്ത്രീകോശങ്ങളിൽ നിന്ന് തിരിച്ചറിയാനുള്ള മാർഗങ്ങളിലൊന്നാണിത്.
സ്ത്രീ-പുരുഷ ശരീരകോശങ്ങളിൽ കാണപ്പെടുന്ന ഓരോ X ക്രോമസോമിലും ആയിരത്തിലധികം സുപ്രധാന ജീനുകളുണ്ട്. എന്നാൽ സ്ത്രീശരീരകോശങ്ങളിൽ രണ്ട് X ക്രോമസോമുകളുള്ളത് ഇരട്ടി അളവിൽ (ഡബിൾ ഡോസ്) ജീനുകൾ പ്രവർത്തനക്ഷമമാകുന്നതിന് കാരണമാകും. അതായത് പ്രോട്ടീനുകളുടെ ഉത്പാദനം ഇരട്ടിയാകും. ഈ അവസ്ഥ ഒഴിവാക്കാനാണ് രണ്ട് X ക്രോമസോമുകളിൽ ഒന്നിനെ പ്രവർത്തനരഹിതമാക്കുന്നത്. ഇത് ഡോസേജ് കോംപൻസേഷൻ എന്നറിയപ്പെടുന്നു.
ഘടന
മർമ്മസ്തരത്തിനോടടുത്ത് ഒരു പ്ലാനോകോൺവെക്സ് രൂപത്തിൽ സ്ഥിതിചെയ്യുന്ന ഇരുണ്ട് സ്റ്റെയിൻ ചെയ്യപ്പെടുന്ന ക്രോമസോമാണിത്. ഒരു മൈക്രോമീറ്ററാണ് ഇതിന്റെ വ്യാസം. ഡിഎൻഎ അത്യധികം സങ്കോചിച്ച (കണ്ടൻസ്) ക്രോമസോമാണിത്. ന്യൂട്രോഫില്ലുകളിൽ ഡ്രം സ്റ്റിക് രൂപത്തിൽ ഇവ കാണപ്പെടുന്നു. ബാർ ബോഡികൾ ഹെറ്ററോക്രോമാറ്റിൻ (അതിസാന്ദ്രമായി രൂപപ്പെട്ടത്) ആയാണ് രൂപപ്പെട്ടിരിക്കുന്നത്. എന്നാൽ പ്രവർത്തനക്ഷമമായ X ക്രോമസോം യൂക്രൊമാറ്റിൻ (സാന്ദ്രത താരതമ്യേന കുറഞ്ഞത്) ആയാണ് സ്ഥിതിചെയ്യുന്നത്. അതിനാൽത്തന്നെ ഡിഎൻഎ യിൽ നിന്ന് ആർ.എൻ.എ ഉണ്ടാകുന്ന ട്രാൻസ്ക്രിപ്ഷൻ എന്ന പ്രവർത്തനത്തിന് ബാർ ബോഡികൾ വിധേയമാകില്ല. ഇങ്ങനെയുണ്ടാകുന്ന ആർ.എൻ.എ കളാണ് പ്രോട്ടീനുകളായി മാറുന്ന ട്രാൻസ്ലേഷൻ എന്ന പ്രക്രിയയ്ക്ക് വിധേയമാകുന്നത്. അതിനാൽ ബാർ ബോഡികൾ പ്രോട്ടീനുകൾ സാധാരണമായി രൂപപ്പെടുത്തുന്നില്ല.
ഏത് X ക്രോമസോമാണ് ഭ്രൂണഘട്ടത്തിൽ ബാർ ബോഡിയായി മാറുന്നത് എന്നത് പ്രവചിക്കാനാവില്ല. ശരീരകോശങ്ങളിൽ പകുതിയിൽ ഒരിനം X ക്രോമസോമും മറുപകുതിയിൽ അടുത്ത ക്രോമസോമുമാണ് പ്രവർത്തനരഹിതമാവുക.
ബാർബോഡിയുടെ രൂപവൽക്കരണം
X ക്രോമസോം പ്രവർത്തനക്ഷമമല്ലാതാകുന്ന പ്രക്രിയ ലയോണൈസേഷൻ എന്നറിയപ്പെടുന്നു. ബ്രിട്ടീഷ് ശാസ്ത്രജ്ഞയായ മേരി ലിയോണാണിതിന്റെ ഉപജ്ഞാതാവ്. ഒന്നിലധികം X ക്രോമസോമുകളുള്ള സസ്തനികളിൽ, സ്ത്രീഭ്രൂണരൂപീകരണം (എംബ്രിയോജനസിസ്) നടക്കുന്ന സമയത്ത്  X ക്രോമസോമുകളിലൊന്ന് ഇനാക്ടീവ് (പ്രവർത്തനരഹിതം) ആകുന്നു എന്ന് വിശദീകരിക്കുന്ന സിദ്ധാന്തമാണ് ലിയോൺ പരികല്പന. (Lyon hypothesis). X ക്രോമസോമുകളിൽ സെൻട്രോമിയർ എന്ന ഭാഗത്തിനടുത്ത് X ഇനാക്ടിവേഷൻ കേന്ദ്രം (X- Inactivation center) സ്ഥിതിചെയ്യുന്നു. ഇതിലാണ് X ഇനാക്ടീവ് സ്പെസിഫിക് ട്രാൻസ്ക്രിപ്റ്റ് (Xist)എന്ന ജീനുള്ളത്. Xist റിവേഴ്സ്ഡ് എന്ന മറ്റൊരു ജീനും ഈ ഭാഗത്തുണ്ട്. Xist ആണ് X ക്രോമസോമിനെ പ്രവർത്തനരഹിതമാക്കുന്നത്. എന്നാൽ Tsix എക്സ് ക്രോമസോമുകളെ പ്രവർത്തനക്ഷമമാക്കുന്നു എന്ന് പറയാം. അതിനാൽ ഇരു ജീനുകളുടേയും പ്രവർത്തനം പരസ്പരവിരുദ്ധമാണ്.
മൈക്രോസ്കോപ്പിലൂടെയുള്ള നിരീക്ഷണം
ബാർ ബോഡികളെ നിരീക്ഷിക്കുന്നതിന് പാപ് സ്റ്റെയിൻ അല്ലെങ്കിൽ ഓർസിൻ സ്റ്റെയിൻ ഉപയോഗിക്കുന്നു. ക്രിസൈൽ വയലറ്റ്, തയോണിൻ, ഫ്യുവൽജൻ എന്നീ സ്റ്റെയിനുകളും ഈ ആവശ്യത്തിനായി പ്രയോഗിക്കുന്നു. ഫേസ് കോൺട്രാസ്റ്റ് മൈക്രോസ്കോപ്പി യിലൂടെ ഇവയെ സ്റ്റെയിൻ ചെയ്യാതെയും നിരീക്ഷിക്കാം.
ബാർ ബോഡികളും രോഗങ്ങളും
ബാർബോഡികളെ വീണ്ടും പ്രവർത്തനക്ഷമമാക്കുന്ന ജനിതകപ്രക്രിയകളും നടക്കുന്നുണ്ട്. സ്തനാർബുദ രോഗികളിൽ രോഗമില്ലാത്തവരെക്കാൾ ബാർബോഡികളുടെ എണ്ണം കുറഞ്ഞിരിക്കുന്നു എന്ന് കണ്ടെത്തിയിട്ടുണ്ട്. ഒന്നിലധികം X ക്രോമസോമുകളുള്ള പുരുഷ ശരീരത്തിൽ കോശവിഭജനത്തിലെ ഇന്റർഫേസ് ഘട്ടത്തിൽ ബാർ ബോഡികളുടെ എണ്ണം ആകെ X ക്രോമസോമുകളുടെ പകുതിയായിരിക്കും. ഉദാഹരണമായി ക്ലൈൻഫെൽട്ടർ സിൻഡ്രോം എന്ന ക്രോമസോം വൈകല്യമുള്ളവരിൽ (കോശങ്ങളിൽ 46 നുപകരം 47 ക്രോമസോം, XXY) ഒരു ബാർബോഡിയാണുള്ളത്. എന്നാൽ XXX അവസ്ഥയുള്ളവരിൽ രണ്ട് ബാർ ബോഡികൾ കാണപ്പെടും.
അവലംബം
വർഗ്ഗം:ജനിതകശാസ്ത്രം
ഓഗസ്റ്റ് ക്ലബ്ബ്
കെ.ബി. വേണുവിന്റെ സംവിധാനത്തിൽ റിമ കല്ലിങ്കൽ, മുരളി ഗോപി എന്നിവർ പ്രധാന കഥാപാത്രങ്ങളെ അവതരിപ്പിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് ഓഗസ്റ്റ് ക്ലബ്ബ്. പത്മരാജന്റെ മകൻ അനന്തപത്മനാഭൻ ആദ്യമായി രചന നിർവഹിച്ച ചിത്രമാണിത്. അനന്തപത്മനാഭന്റെ വേനലിന്റെ കളനീക്കങ്ങൾ എന്ന ചെറുകഥയെ ആസ്പദമാക്കിയാണ് ചിത്രം ഒരുക്കിയിരിക്കുന്നത്. മകൻ ഷോബി തിലകൻ, തിലകന് ചിത്രത്തിൽ ശബ്ദം നൽകിയിരിക്കുന്നു. ആലപ്പുഴ, എറണാകുളം എന്നിവിടങ്ങളിലാണ് ചിത്രീകരണം നടത്തിയിരിക്കുന്നത്. വേനലിന്റെ കളനീക്കങ്ങൾ എന്നായിരുന്നു ആദ്യം ചിത്രത്തിനായി ഉദ്ദേശിച്ചിരുന്ന പേരെങ്കിലും പിന്നീട് ഓഗസ്റ്റ് ക്ലബ്ബ് എന്നാക്കിമാറ്റുകയായിരുന്നു.
സംഗീതം
റഫീക്ക്‌ അഹമ്മദ് രചിച്ച ചിത്രത്തിലെ ഗാനങ്ങൾക്ക് ബെന്നെറ്റ്‌-വീത്‌രാഗ് സംഗീതം നൽകിയിരിക്കുന്നു. മൂന്ന് ഗാനങ്ങളാണ് ചിത്രത്തിലുള്ളത്. ഷോബി തിലകൻ, ശ്രേയ ഘോഷാൽ, ശ്രീനിവാസ്, സുജാത, ബെന്നറ്റ് വീത്‌രാഗ്, വിജയ് പ്രകാശ് എന്നിവർ ഗാനങ്ങൾ ആലപിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
ജുഗൽ കിഷോർ
ഒരു ഇന്ത്യൻ ഹോമിയോ ഫിസിഷ്യനും ന്യൂഡൽഹിയിലെ ഡൽഹി സർക്കാരിന്റെ കീഴിലുള്ള നെഹ്‌റു ഹോമിയോപ്പതിക് മെഡിക്കൽ കോളേജിന്റെയും ആശുപത്രിയുടെയും സ്ഥാപക ഡയറക്ടറുമായിരുന്നു ജുഗൽ കിഷോർ (ജീവിതകാലം: 1915–2012). ഇന്ത്യ സർക്കാർ 2012-ൽ പത്മശ്രീ നൽകി ആദരിച്ചു.
ജീവചരിത്രം
1915 ൽ ബ്രിട്ടീഷ് ഇന്ത്യയിലാണ് ജുഗൽ കിഷോർ ജനിച്ചത്. പഞ്ചാബ് യൂണിവേഴ്സിറ്റിയിലെ ലാഹോറിലെ ഫോർമാൻ ക്രിസ്ത്യൻ കോളേജിൽ നിന്ന് ബിരുദ പഠനം നടത്തിയ അദ്ദേഹം ഇന്ത്യൻ സിവിൽ സർവീസ് പരീക്ഷയ്ക്ക് ഹാജരാകാൻ തയ്യാറെടുക്കുമ്പോൾ ഒരു രോഗം പിടിപെട്ട് ഒരു വർഷത്തിലേറെയായി കിടപ്പിലായി. സുഖം പ്രാപിക്കുന്ന കാലഘട്ടത്തിൽ, ഒരു ഹോമിയോപ്പതി പുസ്തകം പ്രകാരം അദ്ദേഹം സ്വയം മരുന്ന് കഴിക്കാനും അസുഖം ഭേദമാകാനും സഹായിച്ചതായി റിപ്പോർട്ടുണ്ട്. ഹോമിയോപ്പതിയെക്കുറിച്ചുള്ള പഠനം നടത്താൻ ഇത് അദ്ദേഹത്തെ പ്രേരിപ്പിച്ചതായി അറിയപ്പെടുന്നു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:2012-ൽ മരിച്ചവർ വർഗ്ഗം:1915-ൽ ജനിച്ചവർ
തവളക്കണ്ണൻ
ഒരു കാലത്ത് കേരളത്തിൽ വളരെയധികം കൃഷിചെയ്തിരുന്ന ഒരു നാടൻ നെല്ലിനമാണ് തവളക്കണ്ണൻ. ഇടത്തരം മൂപ്പുള്ള ഒരു നെൽവിത്താണിത്. മട്ട അരിയ്ക്കുത്തമം.മലയിടുമ്പൻ എന്നും ഇതിന് പേരുണ്ട് thumb|300px|തവളക്കണ്ണൻ നെൽ വിത്ത്
അവലംബം
വർഗ്ഗം:പരമ്പരാഗത നെല്ലിനങ്ങൾ
ഗ്രേസ് കേഡൽ
1886-ൽ സോഫിയ ജെക്‌സ്-ബ്ലേക്ക് സ്ഥാപിച്ച എഡിൻബർഗ് സ്‌കൂൾ ഓഫ് മെഡിസിൻ ഫോർ വുമണിൽ എൽസി ഇംഗ്ലിസിനൊപ്പം പ്രാരംഭ പ്രവേശനം നേടിയവരിൽ ഒരാളായിരുന്ന അവർ. ഒരു അച്ചടക്ക വിഷയത്തിൽ ജെക്സ്-ബ്ലേക്കിനോട് ഏറ്റുമുട്ടിയ അവർ, സ്കൂളിൽ നിന്ന് പുറത്താക്കപ്പെടുകയും, തുടർന്ന് ജെക്സ്-ബ്ലേക്കിനും അവരുടെ സ്കൂളിനെതിരെയും വിജയകരമായി കേസ് നടത്തുകയും ചെയ്തു. ഒരു ഫിസിഷ്യൻ, ശസ്ത്രക്രീയ വിദഗ്ദ എന്നീ നിലകളിൽ തൻറെ കരിയർ പ്രധാനമായും സ്ത്രീകളുടെയും കുട്ടികളുടെയും സംരക്ഷണത്തിനായി അവർ നീക്കിവച്ചിരുന്നു.
സ്ത്രീകളുടെ വോട്ടവകാശത്തിന്റെ പേരിൽ പരസ്യമായ, ധിക്കാരപരമായ പ്രവൃത്തികൾക്ക് പേരുകേട്ട അവർ ഒരു സജീവ വോട്ടവകാശ വാദിയായിരുന്നു. സഹ വോട്ടവകാശ വാദികൾക്ക് വൈദ്യ പരിചരണവും അഭയവും നൽകുന്നതിൽ പ്രമുഖയായിരുന്ന ഗ്രേസ് കേഡൽ, അവരിൽ ചിലരെ ജയിലിൽ ബലം പ്രയോഗിച്ച് ഭക്ഷണം നൽകുന്ന സംഭവങ്ങളിൽ നിന്ന് നേരിട്ട് അവരുടെ സംരക്ഷണത്തിലേക്ക് വിട്ടയച്ചിരുന്നു. അവളുടെ വീട് വോട്ടവകാസശവാദികളുടെ ഒരു സങ്കേതമായി അറിയപ്പെട്ടിരുന്നു.
ആദ്യകാല ജീവിതം
1855 ഒക്ടോബർ 25 ബോനെസിലെ കാർറിഡനിൽ പ്രാദേശിക കൽക്കരി പണികളുടെ സൂപ്രണ്ടായിരുന്ന ജോർജ്ജ് ഫിലിപ്പ് കാഡൽ അദ്ദേഹത്തിന്റെ ഭാര്യ മാർട്ടിന ഡങ്കൻസൺ ഫ്ലെമിംഗ് എന്നിവരുടെ നാല് പെൺമക്കളിൽ മൂത്തവളായി  ഗ്രേസ് റോസ് കേഡൽ ജനിച്ചു.
1887-ൽ, സഹോദരി മാർത്ത ജോർജിന കാഡലിനൊപ്പം, 1886-ൽ സോഫിയ ജെക്സ്-ബ്ലേക്ക് സ്ഥാപിച്ച എഡിൻബർഗ് സ്കൂൾ ഓഫ് മെഡിസിൻ ഫോർ വുമണിലെ ആദ്യ പ്രവേശനത്തിലെ വിദ്യാർത്ഥിനികളിൽ ഒരാളായി. പാഠങ്ങൾ നൽകിയിരുന്നത് സർജൻ സ്‌ക്വയറിലെ സ്‌കൂൾ പരിസരത്തും ക്ലിനിക്കൽ പ്രഭാഷണങ്ങൾ ലീത്ത് ഹോസ്പിറ്റലിലുമാണ് നടത്തിയിരുന്നത്. വിദ്യാർത്ഥികൾ ജെക്സ്-ബ്ലേക്കിനെ ഒരു കർക്കശക്കാരിയായ അച്ചടക്കക്കാരിയായി കണക്കാക്കിയിരുന്നു, കൂടാതെ വിദ്യാർത്ഥികൾ വൈകുന്നേരം 5 മണിക്ക് ലീത്ത് ഹോസ്പിറ്റൽ വിടണമെന്ന് അവരുടെ നിയമങ്ങൾ ആവശ്യപ്പെട്ടിരുന്നു. 1888 ജൂൺ 8-ന്, എലിസബത്ത് ക്രിസ്റ്റി, ഐഡ ബാൽഫോർ എന്നിവരോടൊപ്പം ഗ്രേസും മാർത്ത കേഡലും ഈ സമയത്തിന് ശേഷം തലയ്ക്ക് പരിക്കേറ്റ ഒരു രോഗിയെ പരിചരിക്കാൻ ആശുപത്രിയിൽ താമസിച്ചു. ജെക്സ്-ബ്ലേക്ക് തന്റെ നിയമങ്ങളുടെ ഈ ലംഘനത്തെക്കുറിച്ച് അറിഞ്ഞപ്പോൾ ഗ്രേസിനേയും മാർത്ത കാഡലിനേയും സ്കൂളിൽ നിന്ന് പുറത്താക്കി.
അവബായി ബോമാൻജി വാഡിയ
ശ്രീലങ്കയിൽ ജനിച്ച ഒരു ഇന്ത്യൻ സാമൂഹികപ്രവർത്തകയും എഴുത്തുകാരിയുമാണ് അവബായി ബോമാൻജി വാഡിയ (18 സെപ്റ്റംബർ 1913 - 11 ജൂലൈ 2005)   ലൈംഗികാരോഗ്യവും കുടുംബാസൂത്രണവും പ്രോത്സാഹിപ്പിക്കുന്നതിനായി പ്രവർത്തിക്കുന്ന രണ്ട് സർക്കാർ സംഘടനകൾ, അന്തർദ്ദേശീയ ആസൂത്രിത പേരന്റ്ഹുഡ് ഫെഡറേഷൻ, ഫാമിലി പ്ലാനിംഗ് അസോസിയേഷൻ ഓഫ് ഇന്ത്യ എന്നീ സംഘടനകളുടെ സ്ഥാപകയുമാണ് ഇവർ. 1971 -ൽ ഭാരത സർക്കാർ ഇന്ത്യയിലെ ഏറ്റവും മികച്ച നാലാമത്തെ സിവിലിയൻ ബഹുമതിയായ പത്മശ്രീ നൽകി ആദരിച്ചു.
ജീവചരിത്രം
ഗുജറാത്തിലെ വേരുപിടിച്ച സമ്പന്നവും പാശ്ചാത്യവൽക്കരിക്കപ്പെട്ടതുമായ പാഴ്സി കുടുംബത്തിലെ അംഗമായ അവബായ് 1913 സെപ്റ്റംബർ 18 ന് കൊളംബോയിലെ ബ്രിട്ടീഷ് സിലോണിൽ (ശ്രീലങ്ക) ജനിച്ചു. പിതാവ്, ദാറാബ്ജി മുഞ്ചേരി, ഒരു നല്ല ഷിപ്പിംഗ് ഓഫീസറായിരുന്നു, അമ്മ പിറോജ്ബായ് അർസിവാല മേത്ത വീട്ടമ്മയും ആയിരുന്നു. കൊളംബോയിൽ പ്രാഥമിക വിദ്യാഭ്യാസത്തിനു ശേഷം 1928-ൽ അവബായി ഇംഗ്ലണ്ടിലേക്ക് താമസം മാറി. ലണ്ടനിലുള്ള ബ്രോണ്ടെസ്ബറിയിലും കിൽബേൺ ഹൈസ്കൂളിലുമായിരുന്നു അവരുടെ വിദ്യാഭ്യാസം.
1932-ൽ ഇൻസ് ഓഫ് കോർട്ടിൽ ചേർന്ന അവബായി 1934-ൽ ഒരു അഭിഭാഷകയായി ചേർന്ന് ബാർ പരീക്ഷകളിൽ വിജയം നേടിയ ആദ്യ ശ്രീലങ്കൻ വനിതയായി. ലണ്ടൻ ഹൈക്കോടതിയിൽ ഒരു വർഷം (1936-37) അവർ പരിശീലനം നേടി. ഒരു നിയമവിദ്യാർത്ഥിയെന്ന നിലയിൽ, ബ്രിട്ടീഷ് കോമൺവെൽത്ത് ലീഗിന്റെയും ഇന്റർനാഷണൽ അലയൻസ് ഓഫ് വിമൻസിന്റെയും ഭാഗമായിരുന്നു കൊണ്ട് നിരവധി റാലികളിലും പിക്കറ്റിങ് പരിപാടികളിലും അവർ പങ്കെടുത്തു. സ്വാതന്ത്ര്യസമര പ്രസ്ഥാനത്തിലെ മഹാത്മാഗാന്ധി, മുഹമ്മദ് അലി ജിന്ന, ജവഹർലാൽ നെഹ്രു തുടങ്ങിയ വിവിധ നേതാക്കൾ ഇംഗ്ലണ്ട് സന്ദർശിക്കുന്ന അവസരത്തിൽ അവർ കൂടികാഴ്ചകൾ നടത്തുകയും ചെയ്തിരുന്നു ജൂനിയർ വക്കീലിന്റെ ഒരു തസ്തികയിലേക്ക് അവരെ നിയമിച്ചപ്പോൾ ഈ അസോസിയേഷനുകൾ അവർക്കു എതിരായി നിന്നു. രണ്ട് വർഷം കഴിഞ്ഞപ്പോൾ ഇംഗ്ലണ്ടിൽ തിരിച്ചെത്തിയ അവർ 1939-ൽ കൊളംബോയിലേക്ക് മടങ്ങി. സുപ്രീംകോടതിയിൽ ചേർന്ന അവർ 1939 മുതൽ 1941 വരെ നിയമ പരിശീലനം നടത്തി. '
ഗർഭനിരോധന പ്രവർത്തനം
1941-ൽ അവബായിയുടെ പിതാവ് ജോലി ഉപേക്ഷിച്ച് സ്വദേശത്തേക്കു മടങ്ങിപ്പോകാൻ തീരുമാനിച്ചു. 1941-ൽ കുടുംബം സിലോണിൽ നിന്ന് ഇന്ത്യയിലേക്ക് പോയി ബോംബെയിൽ സ്ഥിരതാമസമാക്കി. അവബായി ഭാവി ഭർത്താവായ ബൂമൻജി ഖുർഷിദ് വാഡിയയെ പരിചയപ്പെടുകയും അവർ 1946 ഏപ്രിൽ 26 ന് വിവാഹിതരായി. }}ദമ്പതികൾ ഉടൻ തന്നെ വേർപിരിഞ്ഞു, എന്നാൽ നിയമപരമായി വിവാഹമോചനം നേടിയിരുന്നില്ല. അവ്ബായി 1952-ൽ ഗർഭിണിയായി, എന്നാൽ ഗർഭം അലസിപ്പോയതിനുശേഷം, അവർ ഒന്നിച്ചു താമസിക്കാൻ കൂടുതൽ പരിശ്രമം നടത്തിയില്ല. മുംബൈയിൽ, അവബായി അഖിലേന്ത്യാ വനിതാ കോൺഫറൻസിൽ ചേർന്നു ഗർഭനിരോധനത്തിനുവേണ്ടി പ്രവർത്തിക്കുന്ന ഒരു ഫെമിനിസ്റ്റ് സാമൂഹിക പ്രവർത്തകയായി പ്രവർത്തിക്കാൻ തുടങ്ങി. പിതാവിന്റെ മരണശേഷം ഒരു വലിയ ഭാഗധേയം കൈവശം വച്ചിരുന്നതുകൊണ്ട് 1949-ൽ ഫാമിലി പ്ലാനിംഗ് അസോസിയേഷൻ ഓഫ് ഇന്ത്യ (FPAI) സ്ഥാപിച്ചു. 1951-ൽ ആരംഭിച്ച പഞ്ചവത്സര പദ്ധതിയിൽ "കുടുംബ ആസൂത്രണം" ഉൾപ്പെടുത്താൻ അവർ ശ്രമിച്ചു. ഇന്ത്യയുടെ ആദ്യത്തെ പ്രധാനമന്ത്രിയായിരുന്ന ജവഹർലാൽ നെഹ്രു അബബായിക്ക് പൂർണ്ണ പിന്തുണ നൽകിയിരുന്നു. 1951-ൽ ഗർഭഛിദ്രം സ്വീകാര്യമായിക്കഴിഞ്ഞുവെന്നത് അദ്ദേഹത്തിന്റെ വ്യക്തിത്വത്തിന്റെ അടിസ്ഥാനത്തിലായിരുന്നു. 1952-ൽ അവബായി ഇന്ത്യൻ ഗവൺമെൻറിൻറെ സഹായത്തോടെ ഫണ്ട് കൈപ്പറ്റുകയും, സംഘടിപ്പിക്കുകയും ചെയ്തു. ആസൂത്രണം ചെയ്ത പത്താം വാർഷികത്തോടനുബന്ധിച്ചുള്ള മൂന്നാം ഇന്റർനാഷണൽ കോൺഫറൻസ് സംഘടിപ്പിക്കുകയുണ്ടായി. ഈ മേഖലയിൽ പ്രവർത്തിക്കുന്ന എട്ട് സംഘടനകൾക്കും ഒരുമിച്ചു കൂടി പ്രവർത്തിക്കാൻ അവസരം നൽകി. മാർഗരറ്റ് സാങ്കർ, എലിസ് ഒട്ടേശൻ-ജെൻസെൻ തുടങ്ങിയ വനിതാവകാശ പ്രവർത്തകരാണ് സമ്മേളനത്തിൽ പങ്കെടുത്തത്. അന്താരാഷ്ട്ര ആസൂത്രിത രക്ഷാകർതൃ ഫെഡറേഷന്റെ രൂപീകരണത്തിന് സമ്മേളനത്തിൽ പ്രതിനിധികൾ ഐകകണ്‌ഠ്യേന വോട്ട് ചെയ്തു, അത് താമസിയാതെ രൂപപ്പെട്ടു.
അവാബായ് നിരവധി സർക്കാർ കമ്മിറ്റികളിലും കമ്മീഷനുകളിലും സേവനമനുഷ്ഠിച്ചു, സമ്പന്നമായ സാമൂഹിക ജീവിതവും കരിയറും സംയോജിപ്പിച്ച് 1983 മുതൽ 1989 വരെ രണ്ട് തവണ ഐപിപിഎഫ് പ്രസിഡന്റായി സേവനമനുഷ്ഠിച്ചു. പ്രസിഡന്റായിരുന്ന കാലത്താണ് ഐ‌പി‌പി‌എഫിന് 1985-ൽ യുഎൻ പോപ്പുലേഷൻ അവാർഡും 1987-ൽ മൂന്നാം ലോക സമ്മാനവും ലഭിച്ചത്. 1957-ൽ ബോംബെയിൽ ജസ്റ്റിസ് ഓഫ് പീസ്, 1958-ൽ ബോംബെയിലെ ജുവനൈൽ കോടതി മജിസ്‌ട്രേറ്റ് എന്നീ നിലകളിലും അവബായിയെ നിയമിച്ചു. ഫാമിലി പ്ലാനിംഗ് അസോസിയേഷൻ ഓഫ് ഇന്ത്യയുമായി അവബായ് ബന്ധപ്പെട്ടിരുന്നു. 1949-ൽ അതിന്റെ ആരംഭം മുതൽ അവരുടെ മരണം വരെ സ്ഥാപകാംഗമായി (1949-1953), ജനറൽ സെക്രട്ടറിയായി (1953-1963), പ്രസിഡന്റായി (1963-1997) അവിടെ മുതൽ മരണം വരെ എമെറിറ്റസ് പ്രസിഡന്റ് ആയി സേവനമനുഷ്ഠിച്ചിരുന്നു. 1989 ൽ ഐ‌പി‌പി‌എഫ് പ്രസിഡന്റായി രണ്ടാം തവണയും സേവനമനുഷ്ഠിച്ച ശേഷം 2005 വരെ അതിന്റെ രക്ഷാധികാരിയായി തുടർന്നു. വിമൻസ് ഗ്രാജുവേറ്റ് യൂണിയൻ, ഭാരതീയ വിദ്യ ഭവൻ, മഹാരാഷ്ട്ര വിമൻസ് കൗൺസിൽ എന്നിവയിലെ അജീവനാന്ത്യ അംഗമായിരുന്നു. അഖിലേന്ത്യാ വനിതാ സമ്മേളനത്തിന്റെ വൈസ് പ്രസിഡന്റായിരുന്നു (1956-1958, 1958-1960), പോപ്പുലേഷൻ ഫൗണ്ടേഷൻ ഓഫ് ഇന്ത്യയുടെ ഗവേണിംഗ് കൗൺസിൽ അംഗം, 1956 മുതൽ ജേണൽ ഓഫ് ഫാമിലി വെൽഫെയർ ഓണററി എഡിറ്റർ ആയിരുന്നു.
നഗോയ കാസിൽ
സാഗ പ്രിഫെക്ചറിലെ കരാറ്റ്‌സുവിൽ സ്ഥിതി ചെയ്യുന്ന ഒരു ജാപ്പനീസ് കോട്ടയാണ് നഗോയ കാസിൽ (名護屋城, നഗോയ-ജോ).
നഗോയ കാസിൽ ഹിസെൻ പ്രവിശ്യയിൽ ഇക്കി ദ്വീപിന് സമീപമുള്ള ഒരു ഉപദ്വീപിലാണ് സ്ഥിതി ചെയ്യുന്നത്. 1592 മുതൽ 1598 വരെ ടൊയോട്ടോമി ഹിഡെയോഷി കൊറിയയിൽ തന്റെ അധിനിവേശം ആരംഭിച്ചതിന്റെ താവളമായി ഇത് പ്രവർത്തിച്ചു. ഇപ്പോൾ കരാറ്റ്‌സു നഗരത്തിന്റെ ഭാഗമായ, മുമ്പ് വേറിട്ട ചിൻസെ നഗരത്തിൽ അവശേഷിക്കുന്നു.
ഹിഡെയോഷി നഗോയ കാസിലിൽ താമസിച്ച ചുരുങ്ങിയ സമയത്തിനുള്ളിൽ, പത്ത് നോഹ് നാടകങ്ങളുടെ ഷൈറ്റ് (നായക വേഷം) ഭാഗങ്ങൾ മനഃപാഠമാക്കി അവ അവതരിപ്പിച്ചു. ചക്രവർത്തിയുടെ മുമ്പിൽ വിവിധ ഡെയ്മിയോയെ വാക്കിയായി (അനുഗമിക്കുന്ന വേഷം) ഒപ്പം സ്റ്റേജിൽ അനുഗമിക്കാൻ നിർബന്ധിതരായി.
ജാപ്പനീസ്-കൊറിയൻ ബന്ധങ്ങളുടെയും അനുബന്ധ വിഷയങ്ങളുടെയും ചരിത്രത്തിനായി സമർപ്പിച്ചിരിക്കുന്ന ഒരു മ്യൂസിയം നഗോയ കാസിലുമായി ബന്ധപ്പെട്ടിരിക്കുന്നു.
നഗോയ കാസിൽ (名護屋城 Nagoya-jō?) ജപ്പാനിലെ പഴയ ഹിസെൻ പ്രവിശ്യയിൽ സ്ഥിതി ചെയ്യുന്ന ഒരു കോട്ടയാണ്, ഇപ്പോൾ ആധുനിക സാഗ, നാഗസാക്കി പ്രിഫെക്ചറുകൾക്കിടയിൽ വിഭജിച്ചിരിക്കുന്നു. ടൊയോട്ടോമി ഹിഡെയോഷി കൊറിയയിൽ തന്റെ അധിനിവേശം ആരംഭിച്ച ചരിത്രപരമായ കോട്ടയായിരുന്നു. യഥാർത്ഥ നിർമ്മിതികളൊന്നും അവശേഷിക്കുന്നില്ല, എന്നാൽ കോട്ടയുടെ നശിച്ച അടിസ്ഥാനങ്ങൾ മുമ്പ് പ്രത്യേക പട്ടണമായ ചിൻസെയിൽ നിലനിൽക്കുന്നു. ഇപ്പോൾ സാഗ പ്രിഫെക്ചറിലെ കരാത്സു നഗരത്തിന്റെ ഭാഗമാണ്.
ജാപ്പനീസ്-കൊറിയൻ ബന്ധങ്ങളുടെയും അനുബന്ധ വിഷയങ്ങളുടെയും ചരിത്രത്തിനായി സമർപ്പിച്ചിരിക്കുന്ന ഒരു മ്യൂസിയം കോട്ടയുമായി ബന്ധപ്പെട്ടിരിക്കുന്നു, അത് സമീപത്തായി സ്ഥിതിചെയ്യുന്നു.
വിദേശ രാജ്യങ്ങളെ ആക്രമിക്കുന്നതിനുള്ള ഒരു താവളമായി ഈ കോട്ട ജപ്പാനിലെ സവിശേഷമാണ്. ടൊയോട്ടോമി ഹിഡെയോഷിയുടെ കാഴ്ച കൊറിയയിൽ മാത്രമല്ല ചൈനയിലും ഉണ്ടായിരുന്നു. ഈ കോട്ട അവശിഷ്ടങ്ങൾ മോമോയാമ കാലഘട്ടത്തിൽ അവശേഷിക്കുന്ന ഏറ്റവും വലിയ അവശിഷ്ടങ്ങളാണ്, നന്നായി നിർവചിക്കപ്പെട്ട നിരവധി ചുറ്റുപാടുകൾ കേടുകൂടാതെ അവശേഷിക്കുന്നു.
ഹിഡെയോഷിയുടെ മരണശേഷം, ഈ കോട്ടപോലെ കൊറിയയുടെയും ചൈനയുടെയും ആധിപത്യത്തിനുള്ള പദ്ധതികൾ ഇല്ലാതായി. ഹിസെൻ നഗോയ കോട്ട പൊളിച്ച് കരാറ്റ്‌സു കോട്ട പണിയാൻ ഉപയോഗിച്ചു. കൂടാതെ നഗോയ കോട്ടയുടെ ഉരുക്ക് കവാടങ്ങൾ സെൻഡായി കോട്ടയിലേക്ക് മാറ്റിയെങ്കിലും രണ്ടാം ലോകമഹായുദ്ധസമയത്ത് നശിപ്പിക്കപ്പെട്ടു.
അകത്തെ കോട്ടയുടെ അവശിഷ്ടങ്ങൾ.
1591-ൽ ഹിഡെയോഷി തന്റെ കൊറിയൻ അധിനിവേശത്തിനുള്ള തയ്യാറെടുപ്പിനായി നിർമ്മിച്ച കോട്ടയ്ക്ക് കുന്നിൻ മുകളിൽ അഞ്ച് നിലകളുള്ള ഒരു ഗോപുരവും (ടെൻഷു) ഗംഭീരമായ ഒരു പാർപ്പിട കൊട്ടാരവും 170,000 ചതുരശ്ര മീറ്റർ വിസ്തൃതിയുള്ള വിവിധ ബാഹ്യ പ്രതിരോധങ്ങളും ഉണ്ടായിരുന്നു. 3 കിലോമീറ്റർ ചുറ്റളവിൽ ഏകദേശം 120 അടിമകളുടെ ക്യാമ്പുകൾ ഉണ്ടായിരുന്നു. ഒരു പട്ടണം അതിന്റെ ഉയരത്തിൽ 100,000 ജനസംഖ്യയുള്ള സൈനിക സ്ഥാപനങ്ങൾക്ക് ചുറ്റും വളർന്നു.
1598 സെപ്റ്റംബർ 18 ന് ഹിഡെയോഷിയുടെ മരണശേഷം, കൊറിയയുടെ അധിനിവേശം നിലച്ചു. ഈ സമയത്ത് കോട്ട ഉപേക്ഷിക്കപ്പെട്ടുവെന്ന് വിശ്വസിക്കപ്പെടുന്നു. തെരസാവ ഹിരോതക (1563–1633) കരാറ്റ്‌സു കൊട്ടാരം പണിയാൻ നിർമാണ സാമഗ്രികൾ ഉപയോഗിച്ചതായി പറയപ്പെടുന്നു.
മിഖായെൽ അലക്സാൺഡ്രോവിച്ച് ഷോലൊക്കോവ്
റഷ്യൻ സാഹിത്യകാരനായ മിഹായേൽ അലക്സാന്റ്റോവിച്ച് ഷോളഖോഫ് (ജനനം - 1905 മെയ് 24, മരണം - 1984 ഫെബ്രുവരി 21) പഴയ റഷ്യയിലെ വ്ഷൻസ്കായയിലാണ് ജനിച്ചത്. 1965 ലെ സാഹിത്യത്തിനുള്ള നോബൽ സമ്മാനം ഇദ്ദേഹത്തിന് ലഭിച്ചിട്ടുണ്ട്.
കാർജിൻ, മോസ്കോ എന്നിവിടങ്ങളിൽ സ്കൂൾവിദ്യാഭ്യാസം പൂർത്തിയാക്കിയ ഷോളഖോഫ്. റഷ്യൻ ആഭ്യന്തര യുദ്ധത്തിൽ ബോൾഷെവിക്കുകളുടെ പക്ഷം ചേർന്നു പ്രവർത്തിച്ചു.പതിനേഴാം വയസ്സു മുതൽ എഴുതിത്തുടങ്ങിയ ഷോളഖോഫ് 19 മത്തെ വയസ്സിൽ തന്റെ ആദ്യ ക്റൂതിയായ ' ദ ബെർത്ത് മാർക്ക്' രചിച്ചു. തുടർന്ന് പത്രപ്രവർത്തനത്തിൽ അഭിനിവേശം പുലർത്തിയ അദ്ദേഹം മോസ്ക്കോയിലേയ്ക്കു താമസം  മാറ്റി. 1922 മുതൽ 1924 വരെ കല്ലാശ്ശാരിയായും,കണക്കെഴുത്തുകാരനായും ഷോളഖോഫ് പല ജോലികളും ഇതിനിടയിൽ ചെയ്തു.എഴുത്തുകാർക്കുള്ള പരിശീലന സെമിനാറുകളിലും അദ്ദേഹം  പന്കെടുത്തു.1923 ലാണ്  ആക്ഷേപഹാസ്യരൂപത്തിലുള്ള 'ദ ടെസ്റ്റ്'('പരീക്ഷണം'‌‌)എന്ന ലേഖനപരമ്പര പ്രസിദ്ധീകരിച്ചത്. 1926 ൽ ആദ്യ നോവലായ ഡോണിൽ നിന്നുള്ള കഥകളും പ്രസിദ്ധീകരിയ്ക്കപ്പെട്ടു..
ജീവിതവും സാഹിത്യവും
ഷോളൊക്കോവ് റഷ്യയിലെ കാമെൻസ്ഖായ പ്രദേശത്താണ് ജനിച്ചത്. കാമെൻസ്‌ഖായയിൽ സ്റ്റാനിസ്റ്റ വെഷൻസ്കായ എന്ന സ്ഥലത്തിന്റെ ഭാഗമായ ക്രുഴ്ലിനിൻ ഹാം‌ലെറ്റ് എന്ന സ്ഥലം - കൊസാക്കുകളുടെ നാട് എന്നറിയപ്പെടുന്ന സ്ഥലമായിരുന്നു ജന്മപ്രദേശം. അദ്ദേഹത്തിന്റെ അച്ഛൻ ഒരു കൃഷിക്കാരനും കാലിക്കച്ചവടക്കാരനും മില്ല് ഉടമയുമായി ജോലിചെയ്തു. ഷോളൊക്കോവിന്റെ അമ്മ ഉക്രെയിനിലെ കർഷക കുടുംബത്തിൽനിന്ന് വരുന്നവളും ഒരു കൊസാഖിന്റെ വിധവയുമായിരുന്നു. അമ്മയ്ക്ക് അക്ഷരാദ്ധ്യാഭ്യാസം ഇല്ലായിരുന്നെങ്കിലും മകനുമായി എഴുത്തുകൾ അയക്കുവാനായി അമ്മ എഴുതുവാനും വായിക്കുവാനും പഠിച്ചു. ഷോളൊക്കോവ് കാർഗിൻ, മോസ്കോ, ബൊഗുച്ചാർ, വെഷെൻസ്ഖായ എന്നീ സ്ഥലങ്ങളിൽ പഠിച്ചു. 13-ആമത്തെ അവയസ്സിൽ അദ്ദേഹം റഷ്യൻ ആഭ്യന്തരയുദ്ധത്തിന്റെ വിപ്ലവകാരികളോടുചെർന്നു.
ഷോളൊക്കോവ് 17-ആമത്തെ വയസ്സിൽ എഴുതിത്തുടങ്ങി. ജന്മാടയാളം (ഷോളൊക്കോവിന്റെ ആദ്യത്തെ കഥ) അദ്ദേഹത്തിന് 19 വയസ്സായപ്പോൾ പ്രസിദ്ധീകരിച്ചു.1922-ൽ അദ്ദേഹം മോസ്കോവിലേക്കു താമസം മാറ്റി ഒരു പത്രത്തിൽ പ്രവർത്തിച്ചുതുടങ്ങി. എഴുത്തുകാരനായെങ്കിലും ജീവിക്കുവാനായി അദ്ദേഹത്തിന് കൂലിപ്പണി ചെയ്യേണ്ടിയും വന്നു. കപ്പലിൽ കയറ്റിയിറക്കു തൊഴിലാളിയും കൽപ്പണിക്കാരനും കണക്കെഴുത്തുകാരനുമായി അദ്ദേഹം 1922 മുതൽ 1924 വരെ ജോലിചെയ്തു. ഇടക്ക് എഴുത്തുകാരുടെ സമ്മേളനങ്ങളിലും അദ്ദേഹം പങ്കുചേർന്നു. അദ്ദേഹത്തിന്റെ ആദ്യമായി അച്ചടിക്കപ്പെട്ട കൃതി ‘എ ടെസ്റ്റ്’ (ഒരു പരീക്ഷണം) എന്ന ആക്ഷേപഹാസ്യ ലേഖനമായിരുന്നു.
1924-ൽ ഷോളൊക്കോവ് വെഷെൻസ്ഖായയിൽ തിരിച്ചുവരികയും മുഴുവൻ സമയ എഴുത്തുകാരനാവുകയും ചെയ്തു. അതേവർഷം അദ്ദേഹം മരിയ പെട്രോവിയ ഗ്രൊമൊസ്ലാവ്സ്കായിയ എന്ന യുവതിയെ വിവാഹം ചെയ്തു. അവർക്ക് രണ്ട് ആണ്മക്കളും രണ്ട് പെണ്മക്കളും ഉണ്ടായി.
അദ്ദേഹത്തിന്റെ ആദ്യത്തെ പുസ്തകം ‘ഡോൺ നദിയിൽ നിന്നുള്ള കഥകൾ’ - കൊസാഖുകളുടെ ഒന്നാം ലോകമഹായുദ്ധത്തിന്റെയും റഷ്യൻ ആഭ്യന്തരയുദ്ധത്തിന്റെയും കാലത്തുള്ള കഥകളുടെ സമാഹാരം - 1926-ൽ പ്രസിദ്ധീകരിച്ചു. അതേവർഷം ‘ഡോൺ ശാന്തമായി ഒഴുകുന്നു’ എന്ന കൃതി എഴുതിത്തുടങ്ങി. 14 വർഷം കൊണ്ട് എഴുതിയ ഈ കൃതിക്ക് സ്റ്റാലിൻ പുരസ്കാരം ലഭിച്ചു. സോവിയറ്റ് യൂണിയനിലെ ഏറ്റവും വായിക്കപ്പെട്ട കൃതിയായി മാറിയ ഈ കൃതി സോഷ്യലിസ്റ്റ് റിയലിസത്തിന്റെ ശക്തമായ ഉദാഹരണമായി വാഴ്ത്തപ്പെട്ടു. ഇതേ കൃതിക്ക് 1965-ൽ അദ്ദേഹത്തിനു നോബൽ സമ്മാനം ലഭിച്ചു. ‘കന്യകയാ‍യ മണ്ണ് ഉഴുതപ്പോൾ‘ (Virgin Soil upturned) എന്ന കൃതി 28 വർഷം കൊണ്ടാണ് പൂർത്തിയായത്. ലെനിൻ സമ്മാനം ഈ കൃതിക്കു ലഭിച്ചു. നാളെയുടെ വിത്തുകൾ (1932), ഡോണിന്റെ വിളവെടുപ്പ് (1960) എന്നീ രണ്ടു വാല്യങ്ങളായി പ്രസിദ്ധീകരിച്ച ഈ പുസ്തകം ഡോൺ പ്രദേശത്തെ സാമൂഹിക ജീവിതത്തിന്റെ കഥ പറയുന്നു. ‘ഒരു മനുഷ്യന്റെ വിധി’ എന്ന ചെറുകഥ ഒരു റഷ്യൻ സിനിമയാക്കി. റഷ്യയുടെ രണ്ടാം ലോകമഹായുദ്ധത്തിലെ പങ്കായിരുന്നു അദ്ദേഹത്തിന്റെ അപൂർണമായ ‘അവർ രാജ്യത്തിനുവേണ്ടി യുദ്ധം ചെയ്തു’ എന്ന കൃതിയുടെ വിഷയം.
രണ്ടാം ലോകമഹായുദ്ധത്തിന്റെ കാലത്ത് അദ്ദേഹം റഷ്യൻ യുദ്ധ പങ്കാളിത്തത്തെക്കുറിച്ച് പല മാസികകളിലും എഴുതി.
അദ്ദേഹത്തിന്റെ സമ്പൂർണ്ണ കൃതികൾ 1956-നും 1960-നും ഇടയിലായി 8 വാല്യങ്ങളായി പ്രസിദ്ധീകരിച്ചു.
ഷോളൊക്കോവ് ‘ഡോൺ ശാന്തമായി ഒഴുകുന്നു’എന്ന കൃതിയിൽ സാഹിത്യമോഷണം നടത്തി എന്ന് അലക്സാണ്ടർ സോൾഷെനിറ്റ്സിനും മറ്റു പലരും ആരോപിച്ചു. ഈ ആരോപണങ്ങൾ സാഹചര്യത്തെളിവുകളെ മുൻനിർത്തി ആയിരുന്നു. ഷോളൊക്കോവിന്റെ മറ്റു പുസ്തകങ്ങളും ‘ഡോൺ ശാന്തമായി ഒഴുകുന്നു’ എന്ന കൃതിയും തമ്മിൽ എഴുത്തിന്റെ നിലവാരത്തിൽ വലിയ വ്യത്യാസമുണ്ട്. ഈ കൃതിയുടെ കരടു രൂപങ്ങളൊന്നും തന്നെ ഷോളൊക്കോവിനു കാണിച്ചുകൊടുക്കുവാനും സാധിക്കാത്തത് കാര്യങ്ങൾ വഷളാക്കി. രണ്ടാം ലോകമഹായുദ്ധത്തിൽ ജർമൻ സൈനികർ കരടുകളെല്ലാം നശിപ്പിച്ചു എന്നായിരുന്നു ഷോളൊക്കോവിന്റെ പക്ഷം. 1984-ൽ ഗെയിർ ജേറ്റ്സായും മറ്റു പലരും കമ്പ്യൂട്ടറിന്റെ സഹായത്താൽ ഷോളൊക്കോവായിരിക്കാം ഈ കൃതിയുടെ യഥാർത്ഥ കർത്താവ് എന്നു സ്ഥാപിച്ചു. 1987-ൽ ഈ കൃതിയുടെ ആയിരക്കണക്കിന് പേജുകളോളം വരുന്ന കരടുകൾ കണ്ടെടുക്കുകയും ഷോളൊക്കോവിന്റേതാണ് ഈ കൃതി എന്ന് സ്ഥാപിക്കുകയും ചെയ്തു.
പുറത്തുനിന്നുള്ള കണ്ണികൾ
വർഗ്ഗം:1905-ൽ ജനിച്ചവർ വർഗ്ഗം: 1984-ൽ മരിച്ചവർ വർഗ്ഗം:മേയ് 24-ന് ജനിച്ചവർ വർഗ്ഗം:ഫെബ്രുവരി 21-ന് മരിച്ചവർ
വർഗ്ഗം:നോബൽ സമ്മാനം നേടിയ റഷ്യക്കാർ വർഗ്ഗം:റഷ്യൻ നോവലെഴുത്തുകാർ
ഐരാവതം മഹാദേവൻ
വിഖ്യാത ശിലാലിഖിത-പുരാവസ്തുശാസ്ത്ര ഗവേഷക പണ്ഡിതനാണ് ഐരാവതം മഹാദേവൻ.(2 ഒക്ടോബർ 1930 - 27 നവംബർ 2018 തഞ്ചാവൂർ) തമിഴ്-ബ്രാഹ്മി ലിപികൾ വായിച്ചെടുത്തതുകൂടാതെ  സിന്ധു ലിപികളുടെ വ്യാഖ്യാനമായി ബന്ധപ്പെട്ടും മഹാദേവൻ സംഭാവനകൾ നൽകിയിട്ടുണ്ട്. പാണ്ഡ്യ-ചേര കാലഘട്ടത്തിലെ തമിഴ്- ബ്രാഹ്മിലിഖിതങ്ങൾ വായിച്ചെടുത്തത് തമിഴ് സാഹിത്യ ത്തിലെ പല പരാമർശങ്ങൾക്കും ചരിത്രപരമായ സാധുതയേകിയിരുന്നു.
ജീവിതരേഖ
1930-ൽ തിരുച്ചിറപ്പള്ളിയിലെ മനചെല്ലൂരിലായിരുന്നു ജനനം. തിരുച്ചിറപ്പള്ളി വലനാർ കോളേജിലും മദ്രാസ് സർവകലാശാലയിലുമായിരുന്നു ഉന്നതവിദ്യാഭ്യാസം. ഐ.എ.എസ്. ഉദ്യോഗസ്ഥനായിരുന്നു. 1987 മുതൽ 1991 വരെ ദിനമണി ദിനപത്രത്തിന്റെ എഡിറ്റായും പ്രവർത്തിച്ചു.
അവലംബം
വർഗ്ഗം:പുരാവസ്തുശാസ്ത്ര പണ്ഡിതർ വർഗ്ഗം:1930-ൽ ജനിച്ചവർ വർഗ്ഗം:ഒക്ടോബർ 2-ന് ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:നവംബർ 27-ന് മരിച്ചവർ
ആരാധനക്രമ വർഷം
ക്രൈസ്തവ സഭ ഓരോ വർഷത്തെയും തിരുനാളാഘോഷങ്ങൾ, വിശുദ്ധരുടെ ദിവസങ്ങൾ, അതത് ദിവസങ്ങളിലെ ദിവ്യബലിയർപ്പണത്തിന് ഇടയിലുള്ള വായനകൾ എന്നിവ നിർണയിക്കുന്നതിനായി ചിട്ടപ്പെടുത്തിയിട്ടുള്ള കലണ്ടർ ആണ് ആരാധന ക്രമ വർഷം അഥവാ സഭാ വർഷം. ആഴ്ചകളെ അടിസ്ഥാനമാക്കിയാണ് കലണ്ടർ നിർമിച്ചിട്ടുള്ളത്. ഗ്രിഗോറിയൻ കലണ്ടർ അനുസരിച്ച് വരുന്ന ഞായറാഴ്ച മുതൽ ശനിയാഴ്ച വരെയാണ് ക്രമ വർഷത്തിലെ ഒരാഴ്ച. ആരാധന ക്രമവർഷത്തെ കാലങ്ങളും (ആഗമനകാലം, തപസ്സുകാലം, ഉയർപ്പ് കാലം, സാധാരണ കാലം അല്ലെങ്കിൽ ആണ്ടുവട്ടം തുടങ്ങിയവ) ആഴ്ചകളും ദിവസങ്ങളും ആയിട്ടാണ് തിരിച്ചിരിക്കുന്നത്. കത്തോലിക്കാ-ഓർത്തഡോക്സ്-പ്രൊട്ടസ്റ്റന്റ് വിഭാഗങ്ങൾ ഒരേ കലണ്ടർ തന്നെയാണ് പിന്തുടരുന്നതെങ്കിലും കന്യകാമറിയം, വിശുദ്ധന്മാർ എന്നിവരുടെ വണക്കം  ആചരിക്കാത്തതിനാൽ മറ്റു വിഭാഗങ്ങളെ അപേക്ഷിച്ച് വളരെ കുറച്ച് തിരുനാളുകൾ മാത്രമേ പ്രൊട്ടസ്റ്റന്റ് സഭകൾക്കുള്ളൂ. ആഗമനകാലം (Advent Season) ഒന്നാം ഞായർ മുതൽ ക്രിസ്തുവിന്റെ രാജത്വ തിരുനാൾ വരെയാണ് കത്തോലിക്കാ സഭയുടെ ആരാധനക്രമ വർഷം. കാലങ്ങളിൽ വലിയ വ്യത്യാസമില്ലെങ്കിലും സെപ്തംബർ ഒന്നിനാണ് പൌരസ്ത്യ ഓർത്തോഡോക്സ് സഭയുടെ വർഷാരംഭം.
ആഗമന കാലം
ക്രിസ്മസിന് മുൻപുള്ള നാല് ആഴ്ചകളാണ് ആഗമനകാലം (Advent Season). ഗ്രിഗോറിയൻ കലണ്ടർ പ്രകാരം നവംബറിലെ അവസാന ഞായറാഴ്ചയോ ഡിസംബറിലെ ആദ്യ ഞായറാഴ്ചയോ ആണ് ആഗമനകാലം ആരംഭിക്കുന്നത്. ഡിസംബർ ഇരുപത്തി നാലാം തീയതി വൈകുന്നേരമാണ് ആഗമന കാലം അവസാനിക്കുന്നത്. ഈ കാലയളവിൽ അൾത്താര അലങ്കരിക്കുന്ന തുണികളുടെയും വിരികളുടെയും, കുർബാന അർപ്പിക്കുന്ന സമയത്ത് വൈദികൻ ധരിക്കുന്ന മേലങ്കിയുടെയും നിറം നീലയായിരിക്കും. കേരളത്തിലെ ക്രൈസ്തവർ ഈ കാലയളവിനെ ചെറിയ നോമ്പ് കാലം, ഇരുപത്തഞ്ച് നോമ്പുകാലം എന്നും വിളിക്കാറുണ്ട്. ഈ നോയമ്പ് കാലത്ത് ഉപവാസം, ഇഷ്ട വസ്തുക്കളെ വർജ്ജിക്കൽ (ആശയടക്കം), മാംസം വർജ്ജിക്കൽ എന്നിവയും ക്രൈസ്തവർ ആചരിക്കാറുണ്ട്‌. വിവാഹം ഈ കാലത്ത് നിഷിദ്ധമാണ്.
ക്രിസ്മസ് കാലം
ആഗമന കാലത്തിന്റെ തുടർച്ചയാണ് ക്രിസ്മസ് കാലം(Christmastide). ഡിസംബർ ഇരുപത്തിനാലിന് ചൊല്ലുന്ന സായാഹ്ന പ്രാർത്ഥന (Vespers)യോടെയാണ് ക്രിസ്മസ് കാലം ആരംഭിക്കുന്നത്. ക്രിസ്മസ് മുതൽ പന്ത്രണ്ട് ദിവസം വരെ (പ്രത്യക്ഷീകരണ തിരുനാൾ - Epiphany) വരെയാണ് ഇത് ആചരിക്കുന്നത്. എങ്കിലും യഥാർത്ഥത്തിൽ പ്രത്യക്ഷീകരണ തിരുനാൾ കഴിഞ്ഞു വരുന്ന ഞായറാഴ്ച ആഘോഷിക്കുന്ന യേശുവിന്റെ ജ്ഞാനസ്നാന തിരുനാൾ വരെ ക്രിസ്മസ് കാലം നീളാറുണ്ട്. ഈ കാലയളവിൽ ആരാധനക്രമ നിറം വെള്ളയാണ്. സ്വർണ നിറത്തിലുള്ള അലങ്കാര വസ്ത്രങ്ങളും മേൽ വസ്ത്രങ്ങളും ഉപയോഗിക്കാറുണ്ട്.
സാധാരണ കാലം അല്ലെങ്കിൽ ആണ്ടുവട്ടം
33-34 ആഴ്ചകൾ ഉൾക്കൊള്ളുന്ന സാധാരണ കാലം (Ordinary Season) രണ്ടു പാദങ്ങളായി തിരിച്ചിരിക്കുന്നു. ആദ്യപാദം യേശുവിന്റെ ജ്ഞാനസ്നാന തിരുനാളിന് അടുത്ത ദിവസം ആരംഭിക്കുകയും വിഭൂതി ബുധന് (Ash Wednesday) മുൻപുള്ള ദിവസം അവസാനിക്കുകയും ചെയ്യും. യേശുവിന്റെ ജ്ഞാനസ്നാന തിരുനാൾ മുതൽ ഈസ്റ്റർ വരെയുള്ള ദൈർഘ്യത്തിലെ ഏറ്റകുറച്ചിലുകൾ അനുസരിച്ച് മൂന്നു മുതൽ എട്ട് ഞായറാഴ്ചകൾ വരെ ആദ്യപാദം നീളാവുന്നതാണ്. പെന്തക്കോസ്താ തിരുനാളിന് തൊട്ടടുത്ത ദിവസം രണ്ടാം പാദം ആരംഭിക്കും. അൻപത്തിമൂന്ന് ആഴ്ചകൾ ഉള്ള വർഷങ്ങളിൽ പെന്തക്കോസ്താ കഴിഞ്ഞു വരുന്ന ഞായർ ത്രിത്വത്തിന്റെ തിരുനാളായി ആഘോഷിക്കാറുണ്ട്. അത്തരുണത്തിൽ പെന്തക്കോസ്താ വിഭാഗത്തിന് ത്രിത്വത്തിന്റെ തിരുനാളിന് തൊട്ടടുത്ത ദിവമാണ് രണ്ടാം പാദം ആരംഭിക്കുന്നത്. രണ്ടാം പാദത്തിലെ അവസാന ഞായറാഴ്ച ക്രിസ്തുവിന്റെ രാജത്വ തിരുനാൾ ആയി ആഘോഷിക്കപ്പെടുന്നു. ഈ കാലത്ത് ഉപയോഗിക്കുന്ന അലങ്കാര വസ്ത്രങ്ങളുടെയും മേൽ വസ്ത്രങ്ങളുടെയും നിറം പച്ചയാണ്. എങ്കിലും ചില ആംഗ്ലിക്കൻ വിഭാഗങ്ങൾ അവസാന ആഴ്ചകളിൽ ചുവപ്പ് ഉപയോഗിക്കാറുണ്ട്.
തപസ്സ് കാലം
വിഭൂതി ബുധൻ (Ash Wednesday, ക്ഷാര ബുധൻ, കരിക്കുറി പെരുന്നാൾ) ആണ് തപസു കാല (Lent Season or Passiontide) ത്തിന്റെ തുടക്കം. ക്രൈസ്തവർക്ക് ഇത് അനുതാപത്തിന്റെ കാലം കൂടിയാണ്. കേരളത്തിലെ ക്രൈസ്തവർ ഈ കാലത്തെ വലിയ നോയമ്പ് ( അൻപതു നോയമ്പ്) ആയി ആചരിക്കുന്നു. ആഗമന കാലത്തിൽ എന്ന പോലെ ക്രൈസ്തവർ ഈ കാലയളവിൽ അനുതാപം, പ്രായശ്ചിത്തം, ഉപവാസം, മാംസം വർജ്ജിക്കൽ എന്നിവ അനുഷ്ഠിക്കുന്നു. തപസു കാലത്തും വിവാഹമടക്കമുള്ള മംഗള കർമ്മങ്ങൾ അനുവദിക്കാറില്ല. ഈ കാലയളവിൽ വി. ഔസേപ്പിതാവിന്റെ തിരുനാൾ, മംഗള വാർത്ത തിരുനാൾ എന്നിവയ്ക്കൊഴികെ ഗ്ലോറിയ (അത്യുന്നതങ്ങളിൽ ദൈവത്തിനു...) യും, അല്ലേലൂയ ചേർത്തുള്ള പ്രഘോഷണ ഗീതികളും, വിശിഷ്ഠവസരങ്ങളിൽ ആലപിക്കുന്ന തെ ദേവും (ദൈവമേ ഞങ്ങളങ്ങേ വാഴ്ത്തുന്നു...) എന്ന ഗീതവും ഒദ്യോഗിക-അനൌദ്യോഗിക പ്രാർത്ഥനകളിൽ നിന്ന് ഒഴിവാക്കുന്നു. റോമൻ കത്തോലിക്കർ പെസഹ വ്യാഴാഴ്ച പരിശുദ്ധ കുർബാനയുടെ സ്ഥാപന തിരുനാളായി ആഘോഷിക്കുന്നതിനാൽ ആ ദിവസം ഗ്ലോറിയ ആലപിക്കാറുണ്ട്.
വിശുദ്ധ വാരം
തപസുകാലത്തിന്റെ അവസാന ആഴ്ച വിശുദ്ധ വാരം (Holy Week) എന്നാണ് അറിയപ്പെടുന്നത്. ഓശാന ഞായറാഴ്ച - Palm Sunday ( കുരുത്തോല പെരുന്നാൾ) യോടെയാണ് വിശുദ്ധ വാരം ആരംഭിക്കുന്നത്. വിശുദ്ധ വാരത്തിൽ ദുഃഖ വെള്ളിയാഴ്ച വരെ ക്രൂശിത രൂപങ്ങൾ നീല തുണി കൊണ്ട് മറക്കാറുണ്ട്. ക്രിസ്തുവിന്റെ രാജകീയ പ്രവേശം അനുസ്മരിക്കുന്ന ഓശാന ഞായർ, അന്ത്യ അത്താഴം അനുസ്മരിക്കുന്ന പെസഹാവ്യാഴം, പീഡാനുഭവവും കുരിശുമരണവും അനുസ്മരിക്കുന്ന ദുഃഖവെള്ളി, വിശുദ്ധ ശനി (വലിയ ശനി), ഈസ്റ്റർ എന്നിവയാണ് വിശുദ്ധ വാരത്തിലെ പ്രധാന ദിനങ്ങൾ.